ГИЖЖАЛАРДАН САҚЛАНАМИЗ! | Суғдиёна биринчи аёллар электрон журнали\nТУРЛАРИ ВА ЮҚИШ ЙЎЛЛАРИ\nТадқиқотлар натижасига кўра, Ер юзида гильментларнинг 1,5 миллионга яқин тури бор. Бизнинг ҳудудларда уларнинг 150 гаяқин турианиқланган. Улардан аҳоли орасида энг кўп тарқалгани қуйидагилардир:\nОстрицалар – 3-4 ммдан катта бўлмаган майда, оқиш паразитлар бўлиб, улар келтириб чиқарадиган касаллик энтеробиоз дейилади. Асосан яхши ювилмаган мева-сабзавотлар, ифлосқўллар, тупроқ, уй ҳайвонларни парваришлаш пайтида одамга юқиши мумкин. Острицалар ичакдеворларини зарарлаб, овқатнинг сўрилишига тўсқинлик қилади, натижадаорганизмдаошқозонширасиажралишибузилади. Касалликнингасосийбелгиси: орқатешикатрофинингқаттиққичиши ҳисобланадиватундабу ҳолаткучаяди. Чункиайнаншупайтдаострицаларорганизмданташқаригачиқиб, орқаичакатрофигатухумқўяди, ўзиэсанобудбўлади. Аммобеморбусоҳаларниқашиб, гижжатухумларитирноқостигакирибқолади. Қўлларнияхшилабювмасликоқибатидаодамянагижжаларниўзига-ўзиқайтаюқтиради. Белгилари:боланингуйқусибузилади, уйиғлоқиваинжиқбўлибқолади, бўйиўсмайди, қизлардаострицаларқиничигакириб, сийдикйўлларинияллиғлантиришибиланхавфли.\nАскаридалар – катталиги 25-40 смкеладиганйирикдумалоқсимонгижжалар. Уларкелтирибчиқарадиганкасаллик – аскаридоздейилади. Бугижжаларнингтухумиоғизгаяхшиювилмаганмаҳсулотларорқалитушади. Ошқозон-ичакданқонгатушиб, жигарга, уерданўпкагайўлолади. Ўпкаданбалғаморқалиянаичакларгатушадивауердатўлақонлиривожланади. Белгилари:бронхит (қуруқйўтал), чарчоқ, бошоғриғи, беҳузурлик, аллергик ҳолатлар (теригаэшакемитошиши, тирноқораси, қулоқсупрасиатрофинингқаттиққичиши) кузатилади. Қилбошгижжа –узунлиги 30-50 ммкелади. Утрихоцефалезкасаллигиникелтирибчиқаради. Бугильментболаларгақум-тупроқўйнаётганпайтдаюқишимумкин. Белгилари:иштаҳайўқолиши, қориноғриғи, диарея, камқонлик. Лямблиялар -уларжудакичик 0,3 мматрофидабўлиб, лямблиозкасаллигиникелтирибчиқаради. Белгилари:кўнгилбеҳузурлиги, қоринсоҳасидагиоғриқ, сабабсизвазнкамайиши, теридагиаллергиктошма ҳамдадоғлар.\nБиласизми? Лямблияларнингаксариятикатталарданёшболаларгаюқишимумкин. Баъзионаларфарзандиниўзибиланбиргаумумийётоқдаолибётиб, касалликниюқтиради. БОЛАДАГИЖЖАБОРЛИГИНИНГ 5 БЕЛГИСИ\n2. Боланингтунибиланбезовталаниб, қоринда (думбасиниюқоригакўтарибётиши);\n3. Эрталабкўнглиайниб, қорниоғриши (айниқсакиндикатрофи);\n4. Бармоқларораси, қулоқсупрасиатрофи, елкавасонларсоҳасиқичишиб, тошматошиши, баданингуёқ-буёғи “шўралаб”, оқдоғларпайдобўлиши;\n5. Рангпарлик, кўзостикўкариши, беҳоллик.\nГижжаифлосқўллар, қайнатилмагансув, яхшиювилмаганкўкатвамева-сабзавотларорқалиўтишини ҳаммамизяхшибиламиз. Лекинсўлакорқалиодамдан-одамгаюқишини-чи? Эҳтиётчоралари!\nФарзандингизгаёшлигиданбировтишлаганегуликниоғзигаолмасликўргатинг. Буоддийкўникмакелажакдакўплабнохушкасалликларнинголдиниолишгаёрдамберади. Бунданташқари, гижжалар: *ёшболаларнингкўчадақум, тупроқўйнашларипайтида;\n*уйжониворларибиланяқинмулоқотдабўлганда; * хомтузланганбалиқ (сельдь) вабошқадудланганмаҳсулотларорқалиодамгаюқишимумкин. Ушбубелгиларнисезганингиздавақтниўтказмай, шифокоргамурожаатқилинг.\nТиббийкўрикдансўнгқонваахлаттаҳлили ҳамдаорқаичакатрофиданучмартагачасуртматопширилади. Натижаларболадапаразитборлигианиқласа, унингтуригақараб, алоҳидадавочораларибелгиланади. Аксарият ҳоллардабутуноиладаволанишитавсияэтилади. Шундаоиланинг ҳарбираъзосикўрикданўтиб, таҳлиллартопширади. Акс ҳолда, даволанишдан ҳечқандайнафбўлмайди. ЎЗБОШИМЧАЛИКҚИЛМАНГ\nБаъзионаларуйшароитидагижжаларнидоривордамламалар (сариқбош – пижма, шувоқўти – полынь, қончўп – чистотел) ёрдамида ҳуқна, қилибтуширмоқчибўладилар. Буўсимликлар ҳақиқатан ҳамгельментларнитуширувчитаъсиргаэга. Аммобилиб-билмаймуолажаниўтказишвақтидапаразитларорганизмнитаркэтмай, боладакучлизаҳарланишникелтирибчиқаришимумкин. Буэсабола ҳаётиучунхавфли. Шундайэкан, ўзбошимчаликқилмай, даволашнишифокоргақўйибберинг.\nЯхшиси, салатлар, таомлартаркибигакўкпиёз, саримсоқпиёзқўшибберинг. Шуйўлбиланболанингиммунитетиниошириб, гижжаларданасраганбўласиз. Соғлом, чиниққан, витамин ҳамдаоқсилгабойтаомларнидоимийистеъмолқилибюрганболадапаразитларкузатилишэҳтимоликамаяди. Шундайэкан, боланингкунтартибиватаомномасигаалоҳидаэътиборберинг. Шифокор Клара АМОНОВА тавсиялари\nасосида Барно ҲОЖИМИРЗАЕВА тайёрлади.\nАгарда инсон танасида гижжалар бор бўлса қанақа дорилар фойда беради шу ҳақда маълумот берсангиз\n'эмизикли болаларда хам гижжалар булиши мумкинми


Байден Капитолийга ҳужумдан мақсад нима бўлганини айтди | Qalampir.uz\nБайден Капитолийга ҳужумдан мақсад нима бўлганини айтди\nОлам\t07 Июль 09:56 3402\nАмерика Қўшма Штатлари Президенти Жо Байден Капитолийга ҳужумдан олти ой ўтгач, америкаликларни бир-бирлари билан “умумий манфаат йўлида” ҳамкорлик қилишга чақирди. Бу ҳақда Оқ уйнинг расмий сайтида хабар берилган.\n“Бу келишмовчилик эмас эди. Бу тартибсизлик эди. Бу экзистенциал инқирозни яратди ва бизнинг демократиямизнинг омон қолиш-қолмаслигини текшириб кўрди”, деган Байден.\nАмерика раҳбарининг сўзларига кўра, орадан олти ой ўтгандан сўнг шуни айтиш мумкинки, демократия ҳақиқатан ҳам ғалаба қозонди. Байденнинг сўзларига кўра, ҳар бир киши АҚШ демократиясини ҳимоя қилишда давом этиши керак.\n“Бунинг учун одамлардан ушбу шафқатсиз ҳужумга сабаб бўлган нафрат, ёлғон ва экстремизмга қарши туриш учун хайрихоҳлик ва жасорат талаб этилади. Бунинг учун ҳаммамиз — демократлар, республикачилар ва мустақиллар умумий манфаат йўлида биргаликда ишлашимиз керак”, деб таъкидлаган АҚШнинг 46-Президенти.\nАввалроқ, АҚШ суди жорий йилнинг январь ойида Конгресс биносига бостириб кирилганлиги бўйича биринчи ҳукмни чиқаргани ҳақида хабар бергандик.\nМаълумот ўрнида, 6 январь куни Дональд Трампнинг тарафдорлари сўнгги сайловлар натижалари тасдиқланиши керак бўлган учрашувни тўхтатиб, АҚШ Конгресси биносига бостириб кирди. Ҳодиса натижасида беш киши ҳалок бўлди, улар орасида полиция томонидан ўқ отилган намойишчи ва Капитолий полицияси ходими бор эди.\n30 Июль 08:27 50479\n31 Июль 13:36 45326\n30 Июль 16:43 32697\n30 Июль 16:56 32099\n30 Июль 13:35 27692


Республика Гидрометеорология марказининг хабар беришича, 16 март куни Тошкент шаҳрида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 10-12 даража илиқ, кундузи 22-24 даража иссиқ бўлади.\nБухоро ва Навоий вилоятида ҳаво ўзгариб туради, кечқурун ёмғир ёғиши мумкин. Шарқдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 7-12 даража илиқ, кундузи 18-23 даража иссиқ бўлади.\nТошкент, Самарқанд, Сирдарё ва Жиззах вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 7-12 даража илиқ, кундузи 18-23 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 7-12 даража илиқ, кундузи 20-25 даража иссиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Шарқдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 0-5, кундузи 10-15 даража илиқ бўлади.\nКиритилди: 22:28 15.03.2019. Ўқилди: 902 марта. Фикрлар сони: 0 та.


Корея меҳнат мигрантлари учун чекловларни бекор қилишни режалаштирмоқда\nКорея Республикаси ҳукумати хорижлик меҳнат мигрантларининг мамлакат ҳудудига кириб келиш бўйича ўрнатилган чекловларни олиб ташлашни режалаштирилмоқда. Бу ҳақда Ўзбекистоннинг Сеулдаги элчихонаси маълум қилди, дея хабар бермоқда «Дунё».\nҚайд этилишича, Корея бандлик ва меҳнат вазири Ан Кён Дук бир гуруҳ меҳнат мигрантлари билан мулоқот чоғида мамлакатда карантин чоралари юмшатилиши ҳақида маълум қилган.\nРежага мувофиқ, ноябрь ойининг охиридан бошлаб Жанубий Корея ҳудудига хориждан кириб келаётган меҳнат мигрантлари сони оширилади.\nМигрантларнинг ушбу давлатга кириб келиши бўйича ўрнатилган ҳафталик ва ойлик чекловлар ҳам олиб ташланиши режалаштирилган. Бунинг учун фуқаролар ўз юртларида коронавирусга қарши якуний эмлангани ва манфий ПЦР тест натижасига эга бўлиши шарт.\nЖанубий Корея томонининг маълум қилишича, пандемия оқибатларида мамлакатга кириб келаётган меҳнат мигрантлари йиллик сони 50 мингдан 7 мингга тушиб кетган. Кичик ва ўрта бизнес корхоналари, фермер хўжаликлари ишчи кучи етишмаслигидан жиддий зарар кўрмоқда.\nАввалроқ, ўзбекистонлик мигрантларнинг Кореяга киришини қисман тиклаш режалаштирилаётгани хабар берилганди.\nМосквада меҳнат мигрантлари учун патент нархи ошади\nМосквадаги қурилиш объектларида мигрантлар сони икки баробар камайди - Сергей Собянин\n08:18 / 20.11.2021\nНовосибирскда хитойлик мигрантларга ҳужум қилган 6 нафар ўзбекистонлик қамалди


Аллегри Роналдуни Ибраҳимовичга қиёслади\n«Ювентус» бош мураббийи Массимилиано Аллегри шогирди Криштиану Роналду ва швециялик ҳужумчи Златан Ибраҳимовични қайси фазилат бирлаштириб туриши ҳақида гапириб берди. Бу ҳақда Goal хабар бермоқда.\n«Руҳият нуқтайи назаридан Роналду бошқа ҳар қандай футболчидан кучлироқ. У ҳар куни ўз олдига янги мақсадлар қўяди ва кун охиригача шу мақсадларига эришади.\nҲамма совринларни ютиб бўлган 34 ёшли футболчида янги марраларни забт этиш иштиёқининг бўлиши – камдан кам кузатиладиган ҳолат. Унинг шижоатига тан бериш керак. Ҳар биримиз Роналдудан ўрганишимиз зарур, шу жумладан мен ҳам. Ахир жаҳоннинг энг яхши футболчиси билан ишлаш ҳаммага ҳам насиб этавермайди.\nМисол учун, шанба кунги машғулотда футбол ўйини ўтказдик. Роналду вақтини хушчақчақ ўтказди. Лекин унинг бу хурсандчилиги ўша ўйиндаги ғалаба билан боғлиқ эди. Буни ўзига ҳам тушунтирдим. Бу ўз китобимда Ибраҳимович ҳақида ёзганларимни эслатиб юборди. Улардаги ғолиблик ҳисси ўзларида ана шундай хушкайфиятни пайдо қилади.\n«Милан»да ишлаган вақтимдан Ибраҳимовични эслайман, биргина хато пас уни ғазаб отига миндирарди. Ўшанда мен унга: «Агар ҳамма сен каби иқтидорли бўлганида, дунёда муаммолар қолмаган бўларди», деб тушунтиргандим. Златанга у ўзини бошқалар билан бир қаторга қўйиши кераклигини, ахир энг яхши ва энг маҳоратли футболчи айнан шундай йўл тутишини айтганман.\nУларнинг даражасига чиқиш бошқа футболчилар учун осон эмас, улар жамоадошларининг олдидаги бу вазифани осонлаштириш учун ўзларини бироз паст тутишлари зарар қилмайди. Бу – нафақат футбол, балки ҳаёт ҳақиқати. Роналду ўзини айнан шундай тутаётганидан жуда хурсандман», – деди Аллегри.\nМассимилиано Аллегри Златан Ибраҳимович Криштиану Роналду


Дунёдаги энг кекса Олимпиада чемпиони 103 ёшида вафот этди\n17:36 / 22.05.2016\nДунёдаги энг кекса Олимпиада чемпиони, венгриялик Шандор Тарикс 103 ёшида оламдан кўз юмди. Бу ҳақда Венгрия Миллий олимпия қўмитаси матбуот хизматига сайтида хабар берилган.\n1913 йилнинг 23 сентябрида Будапешт шаҳрида таваллуд топган Тарикс сув полоси бўйича Венгрия терма жамоаси аъзоси бўлган. У терма жамоа билан 1936 йилги Берлин Олимпиадасида ғолиб бўлганди.\n1949 йилда Тарикс АҚШга келган ва у ерда университетда дарс берган. У 2012 йили Лондонда бўлиб ўтган Олимпиада ўйинларига энг катта ёшли чемпион сифатида ташриф буюрганди.\nReuters агентлигининг эслатишича, ўшанда ундан 2016 йилги Олимпиадага ташриф буюра олиш имкони ҳақида сўрашганди. «Кўрамиз, бундай нарсаларни анча олдиндан режалаштириш қийин» деб жавоб қайтарганди Олимпиада чемпиони.\nУ 100 йиллик юбилейини Калифорнияда нишонлаган.\nШандор Тарикс 2011 йилда дунёдаги энг катта ёшли Олимпиада чемпиони номига эга бўлганди. Ўша йили Лос-Анжелесда бўлиб ўтган 1932 йилги Олимпиаданинг икки карра чемпиони италиялик Атиллио Павези 101 ёшида вафот этганди.\nЭндиликда Баҳама ороллари вакили, 98 ёшли Дервард Ноулс дунёдаги энг кекса олимпиада чемпиони бўлиб турибди.


"Буюк Келажак"нинг келажаги йўқми? — Minbar\n19/09/2019 5 дақиқада ўқийсиз Мақолалар\n2018 йилнинг апрель ойида ташкил этилган "Буюк келажак" ўзида дунёнинг 20 дан ортиқ давлатида меҳнат қилаётган 300 дан зиёд асли келиб чиқиши ўзбекистонлик бўлган турли соҳа мутахассисларини бирлаштирган бўлиб, уларнинг кўмаги ва тавсияси асосида Ўзбекистоннинг ривожланиш йўлларини ишлаб чиқишни ўз олдига мақсад қилиб қўйган.\nБироқ 10 сентябрь куни ташкилотнинг бир неча аъзолари унинг таркибидан чиққанини бирин-кетин эълон қила бошладилар.\nҲеч қанча вақт ўтмай, ташкилотнинг ўн нафар собиқ эксперти Facebook'да қуйидагича коллектив баёнот билан чиқди:\n"Қадрли дўстлар, "Буюк келажак" халқаро нодавлат-нотижорат ташкилоти ташкил этилганда биз Ўзбекистондаги ислоҳотларга ўз ҳиссамизни қўшишимиз учун имкон яратилганидан хурсанд бўлгандик. Биз барчамиз Ўзбекистонни 2035 йилгача ривожлантириш концепциясини яратиш бўйича бир қатор лойиҳаларда иштирок этдик, ишлаб чиқдик, Биз «Буюк келажак» халқаро нодавлат-нотижорат ташкилотининг (ХННТ) иккита форумида ва бошқа кўплаб, тадбирларда онлайн равишда ва шахсан иштирок этдик.\nМинг афсус билан ташкилот ичидаги айрим сабабларга кўра, биз мазкур ташкилот доирасидан чиқамиз, аммо мамлакат тараққиёти учун ўз ҳиссамизни қўшишда давом этамиз.\nИмкониятдан фойдаланиб, "Буюк келажак" экспертлари ва ходимларига, халқаро ташкилотлар, вазирлик ва қўмиталар вакилларига ҳамда Ўзбекистон Республикаси Президенти Администрацияси ходимларига миннатдорлик билдирамиз."\nФаолияти самарадорлигига нисбатан аввалдан ишончсизлик юқори бўлган ташкилотда юзага келган бундай ҳолат аксарият одамларни ҳайрон қолдирди.\nМамлакат келажагини қуришда иштирок этишга бел боғлаган экспертлар жамоаси орасида маълум зиддиятлар юзага келгани борасида тахминлар пайдо бўлди.\nБи-би-си Ўзбек Хизмати алоқага чиққан айрим собиқ экспертлар ўзларининг ташкилотдан чиқиб кетишида маълум омиллар рўй ўйнагани, аммо «Буюк Келажак» раҳбарияти вазиятни расмий изоҳламагунча, улар сабабларни ошкор қила олмасликларини билдирдилар.\nБаҳром Исмаилов айрим экспертлар нега чиқиб кетганини айтмаган.\nТашкилот таъсисчиларидан бири бўлмиш Баҳром Исмаилов ҳам 11 сентябрь куни Repost.uz нашрига берган изоҳида экспертларнинг бир қисми ташкилот таркибидан чиқиб кетгани сабабларини очиқламаган.\nБи-би-си Ўзбек Хизмати мазкур ҳолат юзасидан расмий изоҳ олиш мақсадида "Буюк Келажак"нинг Тошкент офиси билан боғланиб кўрди.\nАммо гўшакни кўтарган ташкилот вакили Баҳром Исмаиловнинг сўзларига ишора қилган ҳолда, бу борада расмий баёнот аллақачон матбуотга тарқатилганини таъкидлади.\nБироқ Би-би-си Ўзбек Хизмати ихтиёрига келиб тушган ташкилот ички ҳужжатида Баҳром Исмаиловнинг ўзи ҳам 11 сентябрь куни «Буюк Келажак» Мувофиқлаштириш Кенгаши қарори билан Экспертлар кенгаши таркибидан чиқариб юборилгани айтилади.\nХусусан, ушбу қарорга асос сифатида Баҳром Исмаилов томонидан йўл қўйиб келинган тизимли интизомий қоидабузарликлар, жумладан, унинг ташкилотга тегишли расмий ва норасмий Telegram каналлари бошқарувини Ижро органи ихтиёрига топширмаганлиги келтирилади.\nБундан ташқари ҳужжатда "Исмаилов қўлида қолаётган каналларнинг легитим эмаслиги» таъкидланиб, Экспертлар кенгаши аъзоларига «Исмоилов томонидан дезинформация ҳаракатларидан сақланиш мақсадида" мазкур каналлардан чиқиб кетиш тавсия этилади.\nТашкилот Экспертлар кенгаши жорий аъзоларидан бири Би-би-си Ўзбек Хизматига ўн нафар экспертнинг «Буюк Келажак»ни тарк этишига айнан улар ва Баҳром Исмаилов ўртасида мавжуд бўлган ички келишмовчилик сабаб эканини айтади.\n"Ўнталик битта одам билан келиша олмади. Оддий одамлар қанчалик майда-чуйда мавзуларга ўралашиб қолган бўлса, "Буюк келажак"да ҳам шу аҳвол. Экспертлар ҳам Ўзбекистон ССР, ўзбек тили масаласи, Улуғ Ватан Урушими ёки Икки Жаҳон Уруши каби масалаларда тортишавериб, охири чиқиб кетдилар", маълум қилади у.\nБироқ Баҳром Исмаиловнинг ўзи билан боғланиб, бу борада изоҳ олишнинг имкони бўлмади.\nШунингдек, ўтган тунда ташкилот маълум экспертларнинг ўз таркибидан чиқиб кетишига оид баёнот эълон қилингани ва зум ўтмай, мазкур хабар расмий сайтдан ғойиб бўлгани ҳам маълум бўлди.\nБаёнотнинг сақланиб қолган нусхасида «экспертларнинг чиқиб кетишига олиб келган сабаб бартараф этилгани» ва «Буюк Келажак» «ички нормалар ва қоидаларнинг бузилишига тоқат қилмаслик сиёсатини давом эттириши» таъкидланади.\nЎзини оқламаган кутиш\n"Буюк келажак" ташкилотига нисбатан берилаётган эътибор ва унинг аҳамияти бўрттириб юборилаётганини таъкидлаган Францияда истиқомат қилувчи сиёсий таҳлилчи Камолиддин Раббимов эса ёш экспертларнинг ташкилотни тарк этиши бўйича қуйидаги фаразларни илгари суради:\n"Бу ёшлар ташкилот таркибига кирар экан, уларда ижтимоий ва индивидуал кутиш юқори бўлган. Уларда бу ташкилотга қўшилар эканмиз, у ёки бу юқори давлат лавозимлари, ижтимоий мавқени эгаллаймиз, деган кутиш юқори бўлган бўлиши мумкин. Улар ижтимоий пиллапоялардан кўтарилиш, ҳокимият корридорларига кириб бориш [ниятлари] борасида у ёки бу шаклда сигнал бериб келишар эди. Яъни янги ҳокимиятнинг малакали кадрларга эҳтиёжи юқори ва биз шундай корридор бўла оламиз, деган сигнални беришган эди. Менимча, маълум муддат ўтиб, бу кутишлар ўзини оқламади, уларда таажжубланиш юзага кела бошлади ҳамда шундан кейин бир қанча аъзолар ташкилотдан чиқиб кетди."\nРаббимов ташкилот ичида гуруҳий бўлинишлар пайдо бўлган бўлиши мумкинлигини ҳам тахмин қилади.\n"Ичкарида турли фракциялар, гуруҳлар ўртасида рақобат пайдо бўлган бўлиши мумкин. Яъники кимдир ташкилот раҳбариятига яқин бўлиб, қолганлар жараёнлардан четга чиқиб қолган бўлиши мумкин".\n"Яна бир тахмин - экспертларга нисбатан қизиқиш, уларни жараёнларга жалб қилиш, стол атрофида бирлаштириб, фикр олиш ва рағбатлантириш даражаси ниҳоятда паст бўлган бўлиши мумкин" - қўшимча қилади сиёсий таҳлилчи.\nШунингдек, Камолиддин Раббимов ёш экспертлар ва ҳукуматда маълум ўринларни эгаллаб олган ёши катта авлод ўртасида ҳам рақобат юзага келган бўлиши эҳтимолини тилга олади.\n"Ўзбекистонда ҳокимият алмашгандан сўнг айни пайтда ёш авлод ва катта авлод ўртасида кураш кетяпти, дейишимиз мумкин. Катта авлод ўзининг мавқейи, ўзи эгаллаб турган позицияларни бериб қўйиш ниятида эмас".\n"Улар очиқ ва шаффоф рақобатга тайёр эмас. Улар биладики, давлат лавозимларига сайловлар бўладиган бўлса, ёш авлодга ютқазадилар. Каримов давридан бери ҳокимиятни эгаллаб келаётган шахслар бу каби ёшлар ташкилотларига салбий қараш билан қарайди. Бу омил ҳам мавжуд".


18 МАРТ — РОССИЯДА ПРЕЗИДЕНТЛИК САЙЛОВИ: - Ўзбекистон овози газетаси\n80 фоиз сайловчи қатнашиш истагини билдирмоқда\nХабарингиз бор, 2017 йилнинг декабрь ойида Россияда президентлик учун сайловолди кампанияси бошланган эди.\nНомзодларни рўйхатга олиш жараёни ниҳоясига етган. Давлат раҳбарлигига партиялардан етти номзод ва бир нафар мустақил номзод кураш олиб боради. Сайлов бюллетенида номзодлар алифбо тартибида жойлашади:\nБабурин Сергей Николаевич («Россия умумхалқ иттифоқи»),\nГрудинин Павел Николаевич (Россия коммунистик партияси),\nЖириновский Владимир Вольфович (Россия либерал-демократик партияси),\nПутин Владимир Владимирович (мустақил номзод),\nСобчак Ксения Анатольевна («Фуқаролик ташаббуси»),\nСурайкин Максим Александрович («Россия коммунистлари»),\nТитов Борис Юрьевич («Равнақ» партияси),\nЯвлинский Григорий Алексеевич («Яблоко» партияси) тартибида жойлаштирилади.\nАйтиш керакки, номзодини мустақил илгари сурувчилар ва парламентда бўлмаган партиялардан номзодларга сайловчилар имзосини тўплаш мажбурий этиб белгиланган. Парламент партияларидан номзодлар имзо тўплашдан озод этилгани сабабли Владимир Жириновский ва Павел Грудинин қайддан ўтиш жараёнини биринчи бўлиб тугаллаган.\nСайловолди кампанияси вақтидаги тарғибот тадбирларида номзодлар ўз ғояларини илгари суришмоқда, сайловчилар билан учрашувлар ўтказяпти. Номзодлар ўртасидаги дебатлар тобора қизғин тус оляпти.\nРоссияликларни олдинда катта синов, йирик ва муҳим сиёсий жараён кутмоқда. Шу боис мамлакат Марказий сайлов комиссияси сайловчиларни фаолликка чақирмоқда.\nРоссия жамоат фикрини ўрганиш маркази ўтказган сўровлар натижасига кўра, президентликка сайловда Сўровда қатнашганларнинг 11,7 фоизи ҳозирча бир қарорга келмаганини маълум қилган. 2008 йилги президентликка сайловда энг юқори овоз бериш кўрсаткичи қайд этилган бўлиб, унда 69,81 фоиз сайловчи қатнашган эди.\nЭслатиб ўтамиз, Россияда президент сайлови шу йил 18 март куни бўлиб ўтади. Президент олти йил муддатга сайланади. Бу йилги сайловолди кампаниясини ташкил этиш учун 14,8 миллиард рубл сарфлаш кўзда тутилган.


1,2 килограмм олтинни тўғри ичагида олиб ўтмоқчи бўлган шахс қўлга олинди\n09:02 / 16.02.2017\nҲиндистоннинг Ҳайдаробод шаҳри аэропортида маҳаллий фуқаро тўғри ичагида 1,2 килограмм олтинни олиб ўтишга ҳаракат қилгани учун ҳибсга олинди. Бу ҳақда Daily Mail хабар берди.\nБожхона ходимларида Сингапурдан учиб келган шахснинг ноодатий қадам ташлаши шубҳа уйғотган. Тинтув жараёнида эса йўловчидан 800 грамм тилла топилди – у нур диодли лампочкалар ичида беркитиб қўйилган бўлган. Шундан сўнг бу шахсни рентгендан ўтказишга қарор қилинди. Сканер эса унинг тўғри ичагида 12та олтин ёмбиси борлигини кўрсатди.\nҚўлга олинган шахсда умумий ҳисобда икки килограмм қимматбаҳо метал топилди. Уларнинг тахминий қиймати 87 минг доллар атрофида.\nРажив Ганди номидаги аэропорт вакили қўлга олинган шахс тилла олиб ўтиш бўйича тажрибали жиноятчи эканини билдирган. «Камдан-кам кам одам тўғри ичагида олтин ёмбиларни олиб ўтишга ҳаракат қилади», - дея таъкидлаб ўтган эксперт.\nМаълумки, Ҳиндистонда тилла Сингапур ёки Дубайга қараганда қимматроққа баҳоланади. Бу эса уни контрабанда учун яхши нишонга айлантиради.


Истанбулда ўзбек имомини ўлдиришда гумон қилинган кишининг шахси очиқланди\n29 ноябр 2020, Тошкент вақти: 08:14\nОзодлик тасарруфидаги ҳужжатлар орасида Собир Шукуров номига берилган Россия паспорти нусхаси ҳам бор.\nИстанбулда асли ўзбекистонлик имомнинг ўлдирилишига алоқадорликда гумонланиб қўлга олинган шахс ëнидан Ўзбекистонда берилган ҳайдовчилик гувоҳномаси чиқди. Бу ҳақда Озодликка мазкур жиноятни тафтиш қилаëтган тергов гуруҳи вакили маълум қилди. Шунингдек, Озодлик ушбу мақолани ҳозирлашда туркиялик журналист Ҳамди Қўч ўғли¸ ўлдирилиш рўйхатида бўлган ўзбек мухолифатчиси Муҳаммад Солиҳ ва Қорасувдаги масжид имоми Рашод Қори Камоловлар билан бўлган суҳбатларга ҳам таянди.\nАндижоннинг Шаҳрихон туманида туғилган 39 яшар имом Мирзағолиб Латифович Ҳамидов бундан саккиз кун олдин Истанбулда отиб ўлдирилган эди.\nОзодликка исми ошкор этилмаслиги шарти билан эксклюзив суҳбат берган Истанбулдаги терроризмига қарши кураш бошқармаси зобити "Қотиллик излари Ўзбекистон ва Россияга олиб бормоқда", дея таъкидлади.\nЛекин суҳбатдошимиз қотиллик Ўзбекистон ва Россиядаги қайси доиралар қотилликни буюрганини аниқлаштирмади.\nИстанбулдаги терроризмига қарши кураш бошқармаси ходимининг ўз тасарруфидаги маълумотларга таяниб Озодликка айтишича¸ суиқасдни уюштириш учун 20 кишилик гуруҳ Туркиядан келган.\n“Бу гуруҳнинг Ўзбекистон ва Россиядан келгани ҳақида маълумотлар бор,”- деди суҳбатдош.\nГумонланувчининг ҳайдовчилик гувоҳномаси\nЗобитнинг айтишича, бир неча кун аввал Истанбулдаги меҳмонхоналардан бирида ўзбекистонлик имомнинг ўлдирилишига алоқадорликда гумонланиб қўлга олинган шахс ëнидан Ўзбекистонда берилган ҳайдовчилик гувоҳномаси чиққан.\nУнга кўра¸ 30 яшар Собир Ëқубович Шукуров қотиллик "буюртмачиси", дея гумон қилинмоқда.\nТуркия матбуоти ҳам хавфсизлик идораларига таяниб, уч киши ҳибсга олингани, булар Собир Шукуров, Элдор Аслан ва Зелимхон Махтиев, деб хабар қилмоқда.\nШунингдек, Собир Шукуров ўзбек мухолифати етакчиларидан бири Муҳаммад Солиҳга суиқасд уюштиришга уринишда ҳам гумон қилинмоқда.\nАйни пайтда, Озодлик билан микрофонсиз суҳбатлашган Туркия терроризмга қарши кураш бошқармаси зобитига кўра, Собир Шукуров ëнидан Россия паспорти ҳам чиққан. Шу билан бирга паспортнинг ҳаққонийлиги ва гумондорнинг айнан қайси давлат фуқароси экани ўрганилмоқда.\nИстанбулдаги терроризмига қарши кураш бошқармасининг гумон қилишича, Собир Шукуров Ўзбекистон хавфсизлик тизимларида ишлаган бўлиши мумкин.\nУнинг айтишича, Собир Шукуров Туркияга келиб, суиқасдни амалга ошириш учун ижрочиларни қидирган.\nСуиқасд ижрочиси, деган гумон билан 11 декабр куни қўлга олинган 27 ёшли Украина фуқароси чечен миллатига мансуб Зелимхон Махтиев ва асли асхика туркларидан бўлган Туркия фуқароси Элдор Асландан олинган маълумотларга таянган суҳбатдош имомнинг ўлдирилиши қай тарзда ташкил қилинганини айтиб берди:\n“Собир Шукуров Туркия ҳудудида уч киши, яъни Мирзағолиб Ҳамидов, Муҳаммад Солиҳ ва Темур Солиҳларга суиқасд уюштириш учун Туркия фуқароси Элдор Аслан билан боғланади. Ўз навбатида Элдор Аслан қўлида Украина паспорти бўлган чечен миллатига мансуб Зелимхон Махтиевни топади. Зелимхон Махтиев ëлланган қотил вазифасини бажариб 10 декабрь куни ўзбекистонлик имом Мирзағолиб Ҳамидовга қараб ўқ отади. Ҳамидов ўша куни кечга яқин касалхонада жон беради.”\nТуркия хавфсизлик идоралари гумонланувчи ёнидан топган ҳужжатларнинг айирмлари Озодлик тасарруфига келиб тушди.\nУлардан бирида Мирзағолиб Ҳамидов ҳақида муфассал маълумот бор.\nУнда 39 яшар имом Мирзағолиб Латифович Ҳамидовниг асосан пайшанба¸ жума ва шанба кунлари соат 10 дан 21 гача мадрасада бўлиши¸ бошқа кунлари эса Мармара денгизи яқинидаги мавзеъда бўлиши ëзилади.\nШунингдек, ҳужжатда имомнинг Ўзбекистондаги манзили ва оиласи¸ қўлланиладиган алоқа воситалари ҳамда телефон рақамлари қайд этилган.\n“Рус тилида ëзилган бу маълумотлар кўмагида Зелимхон Махтиев 10 декабрь тонгида суиқасдни амалга оширди ва унинг навбатдаги нишони Муҳаммад Солиҳ ва унинг ўғли Темур Солиҳ эди,” деб таъкидлади Истанбулдаги терроризмига қарши кураш бошқармаси ходими.\nСуҳбатдош Озодлик мухбирига суиқасд ташкилотчилари ëнидан топилган қўшимча ҳужжатларни тақдим этди.\nМирзағолиб Ҳамидовга суиқасдда гумон қилинаëтган шахс ëнидан чиққан ҳужжатда Муҳаммад Солиҳ уйининг харитаси акс этган.\nУлардан бирида Темур Солиҳ фотосурати акс этган, бошқаси эса Муҳаммад Солиҳнинг Истанбул шаҳар Тузла туманидаги ҳовлисига бориш йўллари тасвирланган харитадир.\nҚотилнинг қўлида Муҳаммад Солиҳ яшайдиган уйнинг чизмаси бўлганлигини Yenı Şafak газетаси мухбири Ҳамди Қўч ўғли ҳам Озодликка билдирган эди.\nҲамди Қўч ўғлининг айтишича¸ гумонланувчиларни қўлга олишда қотиллик содир этилган жойдаги кузатув камераларидан олинган тасвирлар ёрдам берган.\nСуиқасддан мақтул ва бошқаларнинг хабари бўлган\nОзодлик тасарруфидаги маълумотларга кўра¸ суиқасд воқеасидан 3 ой олдин қатл рўйхатида бўлганларнинг ҳаммаси хабардор бўлган.\n2014 йилнинг 17 сентябрида муҳожиротда яшаëтган имом Муҳаммад Солиҳ Абутов ўз радиоблогида Истанбулда Бухорий номи билан танилган Мирзағолиб Ҳамидов билан суҳбатлашади.\nСуҳбат давомида Мирзағолиб Ҳамидов ўзига суиқасд таëрланаëтганини аниқ билишини таъкидлайди:\n- Бундан бир ой олдин (2014 йил 17 август) баъзи кишилар келиб қўлида ҳужжатлар билан менга қарши суиқасд тайëрланаëтганлигини айтишди. Уларни қўлида жиддий ҳужжатлар бор эди. Аммо мен Оллоҳга таваккул қилиб бу ҳақда Туркия истихборотига (Хавфсизлик тизимларига) хабар бермадим¸ - деган эди ўлимидан икки ярим ой олдин Мирзағолиб Ҳамидов.\nҲамидов 12 сентябрь куни Истанбулдаги терроризмига қарши кураш бошқармаси вакиллари билан суҳбатлашганини айтади:\n- Истанбулдаги терроризмига қарши кураш бошқармаси вакиллар менга қараб¸ сен нега ўзинга қарши суиқасд ҳозирланаëтгани ҳақида ҳеч нарса демадинг деб айтишди ва мени огоҳ бўлишга ҳамда керакли тадбирларни олишга чақиришди¸- деган эди Мирзағолиб Ҳамидов.\nТуркиядаги етакчи ва иқтидорга яқин Yenı Şafak газетаси мухбири Ҳамди Қўч ҳам Озодлик билан суҳбатда бу суиқасд тайëрланаëтгани ҳақида 3 ой олдин хабар топганини айтган эди.\nТуркия хавфсизлик идораси ўлдириладиганлар рўйхатида бўлганини айтаётган Қорасувдаги масжид имоми Рашод Қори ҳам режаланган суиқасдни уч ой олдин билганини Озодликка айтди:\nҚорасувлик имом Рашод қори Камолов.\n- Суиқасд режалангани тўғрисида, рўйхатда 4 киши борлигини эшитган эдим. Бундан тақрибан 3 ойдан кўпроқ аввал эшитган эдик буни хабарини. Бизга хабар етказганларга албатта Абдуллоҳ Бухорийгаям етказинглар деб айтган эдик. Абдуллоҳ Бухорийниям бу тўғрида хабари бор эди. Шахсан ўзимга нисбатан буюртмани, Қирғизистонда юрган кўча болаларидан эшитган эдим,- дейди Рашод қори.\nАйни пайтда, Рашод қори ҳуқуқ-тартибот идораларига ўзига нисбатан таҳдид борлиги тўғрисида билдирмаганини айтади.\nЎзига ва ўғлига нисбатан суиқасд режалангани ҳақида бундан 3 ой олдин Ўзбекистон мухолифат арбоби Муҳаммад Солиҳ ҳам огоҳлантирилган.\nЎзбек мухолифати арбоби Муҳаммад Солиҳ\n- Уч ой олдин Истанбул полициясидан келиб мени суиқасд эҳтимолидан огоҳлантиришди. Лекин ўшанда бунга жиддий аҳамият бермаган эдим. Воқеаларнинг бундай ривожи боис хозир менинг уйим ëнидаги ҳавфсизлик тадбирлари икки марта кучайтирилди¸- дейди Муҳаммад Солиҳ.\nТазйиқлар билан юзма-юз\nЎзбекистон мухолифати арбобларига нисбатан ҳужумлар биринчи марта бўлаëтгани йўқ. Ўтган йилнинг 24 августга ўтар кечаси Муҳаммад Солиҳнинг Истанбулдаги уйи ўққа тутилган эди.\nЖурналист Алишер Соипов\n2007 йил 24 октябр куни таниқли журналист, ўзбек тилида Ўшда чиқадиган "Сиёсат" газетасининг ношири ва бош муҳаррири, "Америка овози" радиоси мухбири Алишер Соипов номаълум шахслар томонидан отиб кетилган эди.\n2011 йилнинг 24 сентябрь куни, ўзбек мухолифати фаолларидан бири Фуад Рустамхўжаев Иваново шаҳрида ўз уйи олдида отиб кетилганди.\nОбид қори Назаров\n2012 йил 22 февраль куни Швециянинг Стромсунд шаҳрида Ўзбекистондаги Каримов режимини ошкора танқид қилиб келган таниқли уламо Обид қори Назаровга ўз уйи подъездида суиқасд уюштирилган эди.\nЯқин тарихга назар солсак, ўзбек мухолифат етакчиларининг таҳдид билан юзма-юз бўлган ҳолатлари кўплигини кўрамиз.\n2001 йил 15 июнида Қашқадарёлик мухолифатчи¸ парламент депутати Шовриқ Рўзимуродов қўлга олинди ва сал ўтмай жасади оиласига қайтарилди. Шовриқ Рўзимуродовнинг тергов давомидаги қийноқ оқибатида ўлгани айтилади.\n1999 йили Ўзбекистон Ички ишлар вазирлигининг терроризмга қарши бош бошқармаси бошлиғи полковник Ботир Турсунов ва Интерполнинг Ўзбекистон бўлими бошлиғи полковник Маҳмуд Хайитовлар, Россияда тадбиркорлик билан шуғулланадиган собиқ милиционер Баҳром Мўминохунов иштирокида Муҳаммад Солиҳга қарши амалга ошмай қолган суиқасд ҳақида Озодлик радиоси рус хизмати мақола эълон қилган эди.


Фанидан амалий машғулотларни бажариш бўйича услубий кўрсатмалар\nМТА amaliyot boyicha korsatmalar\nРафикжон, Саловотлар, Rahmatullayeva Z, 4.6, Ona tili. 7-sinf (2017, N.Mahmudov, A.Nurmonov), Контрольные задания по русскому языку для студентов-заочников (10), KIMYO FANINING ASOSIY TUSHUNCHALARI VA QONUNLARI, 1-topshiriq, Ashurgul va Sevara, Ashurgul va Sevara, Sezgi va idrok, 2 word, Ferment injenerligi, FQB Mustaqil ish\nДастурлаш асослари Дастурлаш учун дастлабки маълумотлар\nЎЗБЕКИСТОН АЛОҚА ВА АХБОРОТЛАШТИРИШ АГЕНТЛИГИ ТОШКЕНТ АХБОРОТ ТЕХНОЛОГИЯЛАРИ УНИВЕРСИТЕТИ АХБОРОТ ТЕХНОЛОГИЯЛАРИ ФАКУЛЬТЕТИ\nМАЪЛУМОТЛАР ТУЗИЛМАСИ ВА АЛГОРИТМЛАР\nамалий машғулотларни бажариш бўйича услубий кўрсатмалар\nМуаллиф: АТДТ кафедраси доцентлари, т.ф.н.\nТақризчилар: т.ф.д., проф. Нишанов А.Х.\nт.ф.н. Хусаинов Н.О.\nМуаллифлар: М.Х.Худойбердиев, Б.Б.Акбаралиев\nК и р и ш 4\nДастурлаш асослари 6\nС++ муҳитида дастурлаш 14\n1-амалий машғулот. Маълумотларни стандарт турлари. Оддий ва мураккаб турдаги\nмаълумот тузилмаси 28\n2-амалий машғулот. Векторлар, массивлар, ѐзувлар ва жадваллар 50\n3-амалий машғулот. Чизиқли маълумотлар тузилмаси стеклар, навбатлар, деклар устида\nамаллар бажариш 77\n4-амалий машғулот. Чизиқсиз маълумотлар тузилмаси. Боғланган рўйхатлар.\nДарахтсимон маълумотлар тузилмаси 86\n5-амалий машғулот. Қидирув усуллари 107\n6-амалий машғулот. Маълумотларни саралаш 117\nМураккаб топшириқлар 128\nФойдаланилган адабиѐтлар 129\nУлар асосий элементлари билан ихтиёрий электрон ҳисоблаш машина\nдастурига хизмат қилади.\nМаълумотнинг тузилиши ва процедурани\nшакллантириш дастур ишини тўғрилигини текширишга имкон беради.\nМаълумотлар тузилмаси ва алгоритмлар ҳақидаги тушунчага эга бўлмай туриб бирор-бир жиддий дастурий маҳсулот ишлаб чиқиб бўлмайди. Эпиграфда келтирилган мазмун буни тасдиқлайди. Ушбу ўқув қўлланманинг асосий вазифаси қуйидагилардан иборат:\nМаълумот тузилмаси қандай шаклларга эга, хотирада физик шаклда қандай ифодаланади, яъни “ичкарида” қандай шаклантирилади ва мантиқий даражада ҳамда қандай амалга оширилади, яъни мазкур тузилма дастурлаш тилларида қандай амалга оширилади;\nУнинг устида бажариладиган физик ва мантиқий амаллар;\nАлгоритмни ишлаб чиқишда тузилмали ѐндашувни аҳамиятини ѐритиб бериш, қизиқарли масалаларда алгоритмни шакллантириш тартибини кўрсатишдан иборат.\nЭҲМ хотирасининг барча синфлари учун маълумотлар тузилмасининг физик ва мантиқий ифодалаш ҳақида батафсил маълумот маълумотлар тузилмасини туркимларга ажратилган ҳолда келтирилган: оддий, статик, ярим статик, динамик ва ҳ.к. Етарлича миқдордаги алгоритмларда бажариладиган энг асосий (муҳим) амаллар процедура ва функция шаклида ифодаланиб, С++ дастурлаш муҳитидаги дастурий кўрсатмалар келтирилган.\nБуларни амалдаги тадбиқида талабалар ѐки дастурчиларнинг шахсий тажрибалари асосида қайта ишлаб чиқилади.\nФанни ўқитилишидан мақсад: Маълумотлар таркиби ва алгоритмлар хақида назарий ва амалий билимларга эга бўлиш, уларни амалиѐтда қўллашни ўрганиш.\nФанни ўрганиш учун талабалардан олий математика, дискрет математика, информатика, дастурлаш тилларидан бирини мукаммал ва шахсий компьютерни фойдаланувчи сифатида билиш талаб килинади.\nФанни ўқитиш «Олий математика», «Дискрет математика», «Информатика», дастурлаш тиллари фанлари асосида олиб борилиши лозим.\nФанни ўқитиш давомида талабалар дастурий воситаларни яратишда замонавий услубий фундамент ҳисобланувчи маълумотлар таркиби ва алгоритмлар билан танишадилар, уларни ўрганадилар ва кўникмаларга эга бўладилар.\nЛаборатория машғулотларни ўтказишдан мақсад, аниқ масалаларни ечиш чоғида назарий билимларни мустаҳкамлаш, чуқурлаштириш, юқори унумли компьютер системаларида фойдаланадиган, қурилмаларни ва уларда ишлатиладиган алгоритмларни, ахборотни ўзгартириш усулларини ҳамда ишлов бериш воситаларини ўрганишдан иборат.\nМазкур қўлланма амалий машғулотларни ўтказиш ѐки ўзлаштириш учун ҳар бир машғулотга мос услубий кўрсатма ва мисоллар асосида шакллантирилган.\nДастурлаш учун дастлабки маълумотлар\nДастур бирор дастурлаш тили орқали дастурчи томонидан ишлаб чиқилиб, компьютер ѐрдамида амалга оширилади. Дастур натижаси, компьютер экранида, принтер, файлларда намоѐн бўлади.\nДастурлаш – шундай мантиқий жараѐн-ки, объектдаги жараѐнни тасаввур қилиниб, сўнг уни босқичма – босқич кетма-кет амалга оширилади. Албатта, бирор матн таҳрирлагич ѐки дастурлаш муҳити ѐрдамида дастур тузилади ва дастурлар қуйидаги қадамлардан иборат:\nўзига хос хусусиятлари (тавсиф, аниқлашлар, дастур талабини шакллантириш);\nалгоритмни ишлаб чиқиш;\nдастурни ишга тушириш;\nтестдан ўтказиш (фойдаланиш даражаси ѐки ...).\nЎзига хос хусусиятлари – дастурлашнинг энг асосий босқичларидан бири бўлиб, бошланғич ахборот элементларини тўғри шакллантириб олинади. Бу эса яхши натижа учун тўғри дастлабки қадам бўлади.\nАлгоритмни ишлаб чиқиш – дастурлаш мақсадига эриштирувчи амаллар кетма-кетлигини тўғри ва энг қисқа йўл орқали шакллантириш босқичидир.\nКодлаш – аниқ талаблар асосида шакллантирилган алгоритмни машинага ўқитиш учун бирор дастурлаш муҳитидаги тили орқали ѐзилади.\nДастурни ишга тушириш – бунда ишлаб чиқилган дастурни ишга тушириб хатоликлардан холи қилиш жараѐнидир. Хатоликларни икки тури мавжуд: синтактик (дастур матнида учрайдиган) ва алгоритмик. Синтактик хатони аниқлаш бир мунча енгил. Чунки, аксарият ҳолларда уни дастурлаш тили ўзи аниқлайди. Алгоритмик хатони аниқлаш мураккаб бўлиб, катта лойиҳали дастурларда янада мураккаблаши кетади. Сабаби бунда дастур хатосиздек ишлайди.\nТестдан ўтказиш – ишлаб чиқилган дастурий маҳсулотни фойдаланувчилар оммасига қулай шаклда тақдим этиш. Бу муҳим босқич бўлиб, дастурнинг интерфейсидан тортиб, киритиладиган ўзгарувчилар ва бошқа томонларини аниқ ҳамда тушунарли бўлиши зарур. Бу жараѐнда олинган натижалар орқали дастурнинг тўғри ѐки нотўғрилигини ишлаѐтганлиги аниқланади.\nC++ даги асосий амаллар:\nC++ даги ифодаси\n…дан ортиб боради\n...гача ортиб боради\nТузиш ѐки ҳосил\nқилиш (жойлаштириш ѐки\nКатта ѐки тенг\nКичик ѐки тенг


Сериал давом этади. Турғунбоев агентни танимайди! » Lochinlar.UZ\n» Янгиликлар » Сериал давом этади. Турғунбоев агентни танимайди!\nСериал давом этади. Турғунбоев агентни танимайди!\n"Олдин ҳам айтгандим, яна айтаман. «Навбаҳор»да қоламан. Агент билан боғлиқ гапларга келадиган бўлсак, мен ҳатто уни танимайман ҳам. Ҳатто у билан кўришган ҳам эмасман. Ҳеч қанақасига у менга бутса олиб бермаган ҳам. Қанақасига ҳаётингизда бирон маротаба кўришмаган одам сизга бу нарсани қилиши мумкин? Бу ёлғон. Умуман агент деган кимса бўлмаган ҳаётимда. Кейин, мени шаҳсий ҳаётимни ҳал қилишга унинг ҳаққи йўқ.\nКетишим ёки қолишим ҳақидаги гапларга келсак, мен «Навбаҳор» мухлислари учун ҳам жамоада қолдим. Қолаверса, шу вилоятда туғилиб ўсдим. Мухлисларнинг қўллаб-қувватлаши туфайли шу даражага чиқдим. Мухлислардан ҳар-хил гап сўзларга ишонмасликларини сўрардим.\nБаъзи мухлислар менга мурожаат билан чиқишмоқда. Сенга «Навбаҳор»да қолишинг учун шартномани мажбурлаб қилдиришдими, ёки кимдир босим ўтказяптими деб. Йўқ, биричидан бунақа нарсалар умуман бўлмаган. Мен ўз хоҳишимга кўра «Навбаҳор»да қолишни маъқул деб билганман. Турли хил ёлғонларни одамлар қаердан топишади ҳайронман. Ёлғон гапларга ишонмаслигингизни сўрайман. Мен вилоят ҳокими Хайрулла Ҳайитбоевичга чексиз миннатдорчилигимни билдираман. Ушбу инсон ҳаётим давомида кўплаб ёрдам бердилар. Мен учун шунчалик куюниб, қайғураётганликлари учун барча ишқибозларга раҳмат айтмоқчиман. Тушунинглар! Шундай раҳбарлар ва жонкуяр мухлислар борлиги учун ҳам «Навбаҳор»да ўйнамоқчиман «Навбаҳор»да, - дейди Азизбек Турғунбоев\nТурғунбоевнинг бу гапларини ўқиб, шунчаки ҳақли савол туғилади. Хўп, Турғунбоев ўша агент билан таниш эмасакан. Нега ўша суҳбат чиққан заҳоти раддия берилмади? Матбуот котибимиз нима ишлар билан банд?скачать dle 10.4фильмы бесплатно


Риштонда аслида нима бўлмоқда? - Халқ сўзи\n16:17 17 Июль 2019 Жамият\nГап шундаки, давлатимиз раҳбарининг шу йил 6-7 май кунлари Фарғонага ташрифи чоғида Риштонни намунали туманга айлантириш юзасидан билдирган таклифи асосида айни кунларда улкан бунёдкорлик ишлари бошлаб юборилган. Кўримсиз, архитектура талабларига жавоб бермайдиган, маҳаллий хом ашё – хом ғишт, кесак ва гуваладан қурилган турар жой ва нотурар жой бинолари бузиб ташланиб, янги бино иншоотларини қуриш учун замин ҳозирланмоқда.\nРиштоннинг қайтадан чирой очиши учун босқичма босқич, бошқа ресурслардан ташқари,биргина маҳаллий бюджет ҳисобидан бунёдкорлик ишлари учун 30 млрд.сўм маблағ ажратилган.Яқин келажакда 20 дона кўпқаватли уйлар бўй чўзади. 2 гипермаркет, 5 супермаркет, 5 йирик корхоналар,бозор, кутубхона, кўнгилочар дам олиш масканлари қад ростлайди. 14 км масофадаги йўллар қайта қурилади. Марказлашган йўналишга уланган канализация тизими, табиий газ ва электрэнергияси, тоза ичимлик суви тармоқлари қайтадан, янгича кўринишда тортилади. Тумандан ўтувчи“Фарғона ҳалқаси” автомобил йўли ва унга туташ бўлган Риштон марказидаги барча йўллар ёқасидаги объектларни шаҳарсозлик талаблари асосида қайта қуриш бошланди.Ҳозиргача ишчи гуруҳи томонидан 149 нотурар жой, 178 турар жой объектларида бирламчи ишлар ўз якунига етказилмоқда.\nБилдирилаётган танқидий муносабатлар ўринлими?\nРиштон туманидаги бу ўзгаришлар остонасида амалга оширилаётган ишларга чет эл ва маҳаллий оммавий ахборот воситалари танқидий тарзда турли қарашлар ва фикр мулоҳазалар, ўз нуқтаи назарларини билдирмоқда. Гўёки туманда “снос” га тушган аҳоли турар жойлари ҳеч қандай компенсация тўловларисиз, белгиланган тартибдаги ҳужжатларсиз бузиб ташланаётганмиш.Биз ҳам суҳбатларимиз давомида расмийлар, кенг жамоатчилик вакиллари ва оддий аҳоли билан суҳбатлашдик:\nҚурилиш ишлари бўйича Риштон туман ҳокими ўринбосари:\n– Риштон тумани айни кунларда шундай ҳудудга айланганки,бу ўзгаришларни ёритиш учун келаётган журналистларнинг мақсадига боғлиқ. Чунки, ҳукуматимиз томонидан режаланган ишларга қарасангиз кўнглингиз тоғдек кўтарилади. Бир қарашда бузиш босқичидаги кўчаларга қарасангиз“фикри бузиқ” ларнинг куни туғади. Тўғри, муаммолар йўқ эмас. Масалан, марказий бозор орқа томонидаги 22 хонадон эгалари бир неча йил аввал бузиш ишлари бўйича огоҳлантирилган.Уларнинг айримларида норозилик кайфияти туғилганлиги бор гап.Буни яширмаймиз.Бироқ биз муаммоларни тушунтириш ишлари орқали ҳал қилдик. Уларга ҳатто ўша йилларнинг ўзидаёқ марказга яқин ҳудуддан 8 сотихдан ер ҳам ажратиб берилган. Хозир ўша ерларда хонадон эгаларининг яқинлари, ўзлари, фарзандлари яшамоқда, ёки баъзилари аллақачон олинган ерни сотиб юборган. Уларнинг кайфияти ўзгармаслиги учун шу йилда иккинчи марта Деҳқонобод маҳалласидан яна қайтадан ер ажратиб бердик. 22 хонадон эгалари бир хўжалиги учун икки мартадан ер олишди. Нега айрим ОАВ шу ҳақида эмас, балки ҳеч нарсани тушунишни истамаётган айрим фуқароларнинг танқидий фикрларини бўрттириб фотосуратлар билан беришяпти, ҳайронман. Яна бир факт,5 минг донадан пишган ғишт, 2 тоннадан сементбепул берилаётганлигини айтдик. Ижтимоий тармоқларда эса аҳолига шу усулда қўшимча ёрдам берилаётганини эмас, ғиштнинг донасидан, сементнинг килосидан кам чиқаётганини ёзишипти. Ахир бу ҳолатлар ишда учрайдиган майда камчиликлар эмасми? Нега нохолис ёндошаверишади?! Майли камчиликларимизни бизгаойна сифатида кўрсатишсин, ёзишсин. Лекин фуқароларга берилаётган имкониятлар ва аҳолига яратилаётган шароитлардан ҳам кўз юмишмасинда. Бу нохолислик эмасми? Плюрализм давридамиз. Фикрлар хилма хиллиги бор. Яъни ҳамма бир воқееликка нисбатан бирваракайига бир ҳил фикрда бўлмайди. Риштондаги ўзгаришларга нисбатан ҳам шундай. Кимдир шу тўполонларда кўпроқ ерли, уйли жойли бўлиб қолишни, кўпроқ компенсация пулларини олишни хоҳлайди. Бу табиий ҳолат. Лекин бунга сиёсий тус бериш ёки уларнинг мақсадларини амалга оширишда давлатни, вилоят ва туман ҳокимликларини айблаш нотўғри, деб ҳисоблайман.Эндиликда улар шов-шув кўтаришдан кўра реал, амалий қилинаётган ишларни ёритишга ўтишидан умидвормиз.\nУчариқ қишлоғи фаоли:\nБугун Риштонда ҳаёт қайнайди, ҳаво иссиқ бўлишига қарамай, қурилиш объектларида иш қизғин. Қўқон-Фарғона автомагистраль йўлининг тумандан ўтувчи қисми ёқаларидаги ҳозирда кўнгилсиз ҳолатдек туюлаётган жараёнлар аслида вақтинчалик ҳолат. Буларнинг барчаси эзгуликка, бетакрор чиройига қўйилаётган илк қадам. Маҳаллий ҳокимлик ташаббуси билан бузилган уйларнинг йўлга чегарадош қисмида 10 минг метрдан ортиқ цемент деворнинг қурилаётгани ҳам эътирофга арзийди. Тўғри, компенсация пулларини ким қанча олишида аҳолида тушунмовчиликлар келиб чиққанлиги бор гап. Бироқ улар ҳам тушунишлари керак. Бу мезонни белгилашда уйнинг кадастр ҳужжатидаги маълумотлар, уйнинг қандай материалдан қилинганлиги, йўл ўқ чизиғидан қизил чизиғигача хонадонининг қанча қисми бузилаётгани билан боғлиқ-ку. Шунинг учун ҳар бир хонадон эгасига компенсация пуллари хар ҳил чиқадида. Аввалида фуқаролар орасида нега фалончига шунча сўм, менга бунча сўм, қабилидаги саволларнинг туғилиши ана шундан.17 кишидан иборат ишчи гуруҳлари ҳар бир хонадонга кириб боришди, тушунтириш ва тарғибот ишларини олиб боришди.Ҳозирда муаммолар деярли ҳал этилган. Аҳоли аввалига 10 млн. сўмдан аванс олишди. Ҳозирда хонадон ҳолати ва баҳолаш ташкилотининг хулосаси билан 10 млн.дан 300 млн. сўмгача компенсация пуллари тўлаб берилаётгани ҳам айни ҳақиқат. Баъзи фуқаролар шу пуллардан кўра бошқа ҳудуддан ер олишни афзал кўрмоқда. Бу таклифлар ҳам айни унларда амалда.\nРиштон тумани ҳокимининг иқтисодиёт ва тадбиркорлик масалалари бўйича биринчи ўринбосари:\n– Биринчи навбатда уй-жой масаласини ҳал этишга алоҳида эътибор қаратяпмиз. Бугунги кунга қадар уйи “снос”га тушган ва бузилаётган аҳоли учун 5 миллиард сўм миқдорида компенсация пули тарқатилди. Қолаверса, шу пулларга қўшимча тарзда 10 сотихгача ер берилмоқда. Шунингдек, туман қурилиш штаби омборига 1 миллион 200 минг дона пишиқ ғишт, 400 тонна цемент олиб келиниб, аҳолига бепул тарқатиб берилмоқда. Ҳар бир хонадонга 5 минг донагача пишиқ ғишт, 2 тонна цемент бериш йўлга қўйилди. Яна 1 миллион дона пишиқ ғишт келтириб, аҳолига бепул тарқатиш режалаштирилган. 1000 дона транспорт воситаси бунёдкорлик ишларига жалб этилган.\nРишт он тумани Оқер қишлоғи, ўқитувчи:\nТуман марказидан икки километр узоқликда, йўл ёқасида яшаймиз. 5 метр узунликдаги 3 та уй, ярим ҳовлим ўқ чизиқдан тортилган “қизил чизиқ” ичкарисида экан. Бузасиз, дейишди. Рози бўлдим. Товон пулидан бўнак сифатида ҳозирча 10 млн. беришди. Бошқа қуриб олаверамизда.\nРиштон тумани Навоий маҳалла фуқаролари йиғини фаоли: ПрезидентимизнингРиштон туманини намунавий туманлардан бирига айлантириш таклифини эшитиб хурсанд бўлдим. Тўғри, бироз муддат қурилиш ишларига вақт талаб этилади. Лекин бир нарсага эришиш учун бошқасидан кечиш керак, ахир. Агар риштонликлар бир ёқадан бош чиқариб,ҳаракат қилишмаса,бу бошланган хайрли ишлар пайсалланиб тураверади.


Гидрометеорология хизмати маркази эртага, 3 март куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, бироз ёмғир ёғади Шамол ғарбдан 7-12 м/с тезликда эсади. Ҳарорат кечаси 3-5 даража, кундузи 11-13 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, кечаси ва эрталаб баъзи жойларда ёғингарчилик (ёмғир, қор) бўлиши мумкин. Кундузи ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 5-10 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nТошкент, Сирдарё, Жиззах ва Самарқанд вилоятлари. Ҳаво ўзгариб туради, баъзи жойларда бироз ёмғир ёғади. Туман тушиши мумкин. Шамол ғарбдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, баъзи жойларда бироз ёмғир ёғади. Туман тушиши мумкин. Шамол ғарбдан 7-12 м/с тезликда эсади. Ҳарорат кечаси 2-7 даража, кундузи 13-18 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, баъзи жойларда бироз ёмғир ёғади. Туман тушиши мумкин. Шамол ғарбдан 7-12 м/с тезликда эсади. Ҳарорат кечаси 0-5 даража, кундузи 6-11 даража илиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан ёғингарчилик (ёмғир, қор) бўлади. Қор кўчиши хавфи бор. Баъзи жойларга тушиши мумкин. Шамол ғарбдан 7-12 м/с тезликда эсади. Ҳарорат кечаси 3 даража совуқ - 2 даража илиқ, кундузи 3-8 даража илиқ бўлади.


Kutubxona - Goderdzi Choxeli. Baliqdan maktub (hikoya) / Kiril\nSiz shu sahifadasiz: Goderdzi Choxeli. Baliqdan maktub (hikoya) / Kiril\nМуаллифГодердзи Чохели Асар номиБалиқдан мактуб (ҳикоя)\nТуркумларКутубхона  Xалқлар - Жаҳон/Грузин адабиёти Бўлимлар - Социалист реализм  Муаллифлар - Годердзи Чохели  Услуб - Наср Шакл - Ҳикоялар Ёзув - Кирил\nТилЎзб ТаржимонФайзи Шоҳисмоил (Рус тилидан) Ҳажм42KBБезатишUzgen (admin@kutubxona.com) Қўшилган2014/03/27 Манбаhttp://www.ziyouz.com/index...\nБалиқдан мактуб (ҳикоя)\nLotin yozuvda Годердзи Чохели\n– Жоннинг на боши бор, на охири,– деди менга Гамихарда кетаётиб ва йўлида давом этди.\nБир кун олдин ундан: «Жон борми ўзи?» деб сўрагандим, лекин ўшанда у жавоб бермаганди. Фақат, билмайман, дегандай елкаларини қисиб қўйганди. Кеча бўлса, сўзма-сўз: на боши бор, на охири, деди. Мен ҳеч нарса сўраганим ҳам йўқ эди, у пичан ўришга шошаётганди. Шошганидан тушлик овқати солинган халтасини ҳам уйда эсдан чиқарибди. Кенжа қизи орқасидан югуриб, йўлда қўлига тутқазди.\nВақт ҳали эрта эди, тонг яхши ёришмаганди ҳам. Кўча бошида пайдо бўлган бригадир унга бақириб берди:\n– Йўл бўлсин, Гамихарда, қаёққа?\n– Ўрим-пўримни билмайман, эшитдингми? Қўйларнинг жунини қирқиш керак! Қирқимга борасан?\n– Менга пичанни ким ўради? Ўзинг биласан-ку, уйда мендан бўлак ишлайдиган эркак йўқ.\n– Қўй бу гапларни, Гамихарда,– деди бригадир ўзига ишонган одам оҳангида ва менга қараб юрди.\nГамихарда бурилди-да жун қирқимига эмас, пичан ўримига йўлида давом этди.\n– Гамихарда! – бақирди бригадир.– Қаёққа кетаяпсан, а?\n– Ўришга,– деди Гамихарда қияликдан ошаётиб.\n– Қараб тур, Гамихарда, мендан кўрасан ҳали,– дўқ қилди бригадир ва менга юзланди: – Фермада қиладиган ишинг йўқ, эшитдингми!\n– Нега бўларди, одамларни ишдан чалғитаяпсан, нималарнидир сўраб-суриштираяпсан, ёзиб олаяпсан...\nИкки кун бурун фермага кириб, қўйлар жунини қирқаётган эркаклардан қалбнинг мавжудлиги ҳақида қандай фикрда эканликларини сўрагандим. Бу ҳақда Гамихарда билан гаплашганимда у менга жавоб бермаганди.\nЖуда содда одам-да, бу Гамихарда. Баъзан уни ҳамқишлоқлари ғариб дейишади, бу балки унинг қашшоқ яшаганидандир. Гамихарда жуда камбағал, ҳалол меҳнати билан кун кўради. Xотини ва бир-биридан кичик болаларини бир ўзи боқади. Мана, ўша куни эрталаб уни кўрдим-у, юрагим ачишиб кетди. Пичан ўримига кетаётиб нонуштани олмаганими ёки қизчасининг унинг орқасидан югураётганими, барибир, буни кўриб раҳмим келиб кетди. Нега шундай эканини билмайман. Буни худо билади. Унинг қадам ташлаши ҳам ғалати. Қияликдан тепага кўтарилаяпти-ю, бошқача одимлаб бораяпти. Гўё унинг танаси бегона жинсдан-у, унга оёқ босишга юраги бетламаётгандай.\n– Кеча раис уришиб берди,– сўзини давом эттирди бригадир.\n– Нима деб ўйлайсан, жон қаёққа кетади?– сўрадим мен.\n– Мен ҳеч нима деб ўйламайман,– деди ва бирдан бурилиб кета бошлади.\n– Жон ўладими?\n– Қанақа жон, яна қанақа жон, нималар билан бошингни қотираяпсан ўзи?\n– Ҳалиги, одам танасида яшайдиган жон-да.\n– Одамнинг танасида ҳеч қандай жон яшамайди,– деди у,– туғиламиз ва ўламиз, бор-йўғи шу.\n– Фақат шуми?\n– Бўлмағур гаплар билан бошимни қотирма, валақлашишга вақтим борми ҳозир. Фермада сени бошқа кўрмай, эшитдингми?– деди у тепага кўтарилаётган Гамихарда ортидан қараркан.\n– Бугунги кунни эсидан чиқмайдиган қиламан!\n– Нима қилди у сенга?\n– Жун қирқишдан бўйин товлаётгани-чи?\n– Ишлагани кетди-ку, ахир.\n– Қанақа иш?\n– Қанақа иш бўларди: ўриш, тўплаш, ғарам қилиш-да!\n– Буни биз эртага кўрамиз,– деди бригадир ва қишлоқ марказига йўл олди.\nКеча якшанба эди. Эрталабдан иш бошлаган Гамихарда пичанни тўдалаб тоғдан пастга, ялангликка судраб тушди, кичик-кичик қилиб ғарамлади. Xотини ва болалари унга ёрдамлашишди. Кун иссиқ эди. Қуруқ пичан судралганда, ердан чиққан чанг терлаган болаларнинг баданига ёпишиб лойга айланарди. Кечга яқин ишни тугаллаб, нонушта қилиш учун чашма ёнига ўтирди.\nКатта йўлда бир неча юк машинаси кўринди. Улар йўлдан бурилдилар-да, ғарамлар ёнида тўхташди.\n– Тайёрлаганинг ҳаммаси шуми?– сўради бригадир қотган нон қобиғи тишлаганича унга рўпара бўлган Гамихардадан.\n– Ҳа, ҳаммаси шу.\n– Бошқа йўқми?\n– Неча ғарам?\n– Йигирма бештасини биз олиб кетамиз.\n– Нега йигирма бештасини, менга ўн бешта топшириш белгиланган-ку.\n– Тўғри, ўн бешта эди. Жун қирқимига чиқмаганинг учун йигирма бешта белгиланди.\n– Қандай қилиб шунақа белгиланиши мумкин. Ахир бешта ғарам билан битта сигирни ҳам боқолмайман-ку. Болаларим қандай кун кўради?\n– Мен айтганимдай қиламиз,– деди бригадир ва машиналарни ғарамлар ёнига ҳайдашни буюрди. Пичанни машиналарга ортиб, бригадир ишчилар билан ҳайдовчилар ёнига ўтиришди. Гамихарда талмовсираб турган жойида депсинар, бир болаларига, бир пичан ортилган машиналарга қарар, бутун бадани қалтирарди.\n– Кетдик, – деди бригадир.\nЮк машиналари оғир қўзғалишди.\nГамихарда анча вақт асаби қақшаб турди, кейин чўнтагидан гугурт қутисини олди-да, ғарамлардан бирининг ёнига чўккалади, гугурт чақди.\n– Нима қилаяпсан?– унинг қўлига ёпишди хотини.\n– Нари тур!– Гамихарда хотинини итариб юборди-да, ёнаётган гугуртни аввал бир ғарамга, кейин бошқасига тутди...\n– Бутун ёз бўйи бел букдинг, тер тўкдинг, энди ўт қўясанми?–дея эрига ташланди аёл, сўнг бошидан рўмолини олиб оловни ўчирмоқчи бўлди, лекин кеч бўлганди. Қовжираган пичан бирдан ўт олди ва оловнинг сарғиш тиллари ғарамларни ямлай бошлади.\nГамихарданинг хотини сочларини ёйганча йиғлар, болалари унинг этагига ёпишиб олишганди. Гамихарда ғарамнинг ёниб кулга айланишига қараб турди. Кейин катта йўлга бурилаётган машиналарга назар ташлади-да, турган жойидан пастга отилди. У урилиб-сурилиб, йиқилиб туриб, гоҳ юмалаб, гоҳ сакраб пастга қараб учиб борарди.\nУ бор кучи билан Арагвига қараб чопарди. Унинг орқасидан хотини югурарди. Унинг кетидан болалари, болаларнинг кетидан бутун қишлоқ чопиб борарди. Биз Гамихарда ўзини сувга ташламоқчи деб ўйладик.\nБиз дарёга етиб борганимизда, Гамихарда уст-бошини ечиб улгурган, кийимини соҳилда қолдириб қип-яланғоч сувга кирганди. Дарёнинг ўртасига боргач, камар жойни топиб олди-да, унга чўкиб ўтирди. Сувдан фақат калласи чиқиб турарди.\nГамихарда биздан тескари бурилиб, қаёққадир осмонга қараб турарди: одамлар соҳилда ўтириб унинг сувдан чиқишини кутишарди. Лекин Гамихарда сувдан чиқадиганга ўхшамасди.\n– Юринглар, кетдик, бу ердан, афтидан у бизлардан уялаётганга ўхшайди,– деди чоллардан бири ва одамларни нари бошлаб кетди.\nФақат Гамихарданинг хотини ва болалари қолди дарё бўйида. Мен узоқроқдаги тошга ўтирдим.\n– Чиқишни ўйламаяпсанми?– чақирди уни хотини.\nГамихарда ғинг демади. Бироздан кейин хотини ундан соҳилга чиқишини илтимос қила бошлади. Гамихарда пинагини ҳам бузмади. Болалари бараварига, жўр бўлиб чақиришди.\nГамихарда кун ботгунча сувда қимир этмай ўтираверди. Қуёш ботгач, бутун қишлоқ аҳли дарё бўйига югуриб келди. Одамлар бақиришди, чақиришди, сувдан чиқ деб илтимос қилишди, чиқмасанг кечаси шамоллаб, ўлиб қоласан, деб қўрқитишди. Гамихарда бўлса, парво ҳам қилмасди. Xудди қулоғига пахта тиқиб олгандек, эшитгиси келмасди. Ҳатто одамларга қайрилиб ҳам қарамади.\nГамихарданинг хотини ва болалари йиғидан тўхташмасди. Арагви бўйига энг охирида жамоа хўжалиги раиси келди.\n– Ишёқмас, қани соҳилга чиқ-чи!– буйруқ берди раис.\nГамихарда раисга ҳам қулоқ солмади.\n– Нега энди у билан ади-бади айтишиб ўтирибмиз. Ҳозир ўзимиз уни сувдан судраб чиқамиз,– деди бригадир сувга тушаркан. Бир неча эркак унинг орқасидан эргашди.\nБуни кўрган Гамихарда ўрнидан туриб, дарё оқими бўйлаб суза бошлади. У энг баланд шаршара устига етиб борганда тўхтади. Яна бир қадам қўйса тамом, ҳалок бўлади. Бригадир билан бораётган эркаклар унга қараб юришарди, лекин Гамихарда танаси билан шаршарага талпинганда қўрқиб тўхташди: фалокат босиб калласи билан пастга ташлаб қолса-я!– деб соҳилга чиқишди.\nҚоронғи чўкди. Одамлар бирин-кетин уй-уйига тарқала бошлади.\n– Жонига теккач, ўзи чиқади,–деди Габриел.\n– Кетдик, кетдик, қоронғи тушиши билан ўзи соҳилни қўмсайди. Одамлар олдида унга чиқиш ноқулай бўлаяпти,– деди раис Гамихарданинг хотини ва болаларини етаклаб.\nТун зулмати шу қадар қуюқлашдики, ер юзидан ҳамма нарса йўқ бўлиб кетгандай эди. Қишлоққа фақат дарё шовқинигина эшитиларди.\nЭрталаб одамлар яна дарё бўйига тўпланишди. Гамихарда ҳамон белигача сувда турар, қалтирарди. Одамларни кўриши билан яна сувга ётиб олди.\n– Нега сувдан чиқмаяпсан?!– жеркиди хотини.\n– Одамларни ишдан чалғитиш учун қилаяпти, мен унга кўрсатиб қўяман,– жаҳли чиқди бригадирнинг.\n– Ахир ўзи ишламаяпти, бошқаларни ҳам ишлагани қўймаяпти. Ўз хоҳиши билан чиқмаса, милисани чақираман,– дўқ қилди раис ва қўшимча қилди:– Қани бешгача санайман, Гамихарда, сувда ўтириш етар энди!\nҲеч кимга қулоқ солмасди Гамихарда, ҳеч кимга қарамасди. У фақат шарққа тикилар ва қуёш чиқишини кутарди. Совқотиб қолганга ўхшайди.\nЯрим соат ўтгач, милиционер ҳам келди.\n– Чиқамизми ёки йўқ?– деди кесатиб у ҳам ўз навбатида.\n– Ўзинг чиқасанми ёки ёрдамлашайми?– милиционер саволни бошқача қўйди, лекин жавоб олмагач, ечина бошлади.\nГамихарда яна ўзини шаршара томон ўнглади, одамлар милиционерни сувга қўйишмади.\n– Беш йилни бўйнингга олдинг, Гамихарда! Буни сенга мен айтаяпман!– жаҳл билан қичқирди милиционер ва осмонга қарата тўппончасидан ўқ ҳам узди.\nОфтоб чиқди. Гамихарда уни соғинч тўла нигоҳи билан қаршилади. Бизлар яна тарқалишдик.\n– Бизларсиз ўзи тезроқ чиқиши мумкин,– деди раис Гамихарданинг хотини ва болаларини кечагидай яна етаклар экан.\nУйда мен Гамихардага хат ёздим:\nСувдан нега чиқмаяпсан? Нега индамайсан? Xотининг ва болаларингга раҳминг келмайдими? Мен яхши биламан, сен ўз истакларингга эрк берадиган, хаёлингга сувда ўтириш келса, дарёга тушадиган одамлардан эмассан. Тушунтир нима гап ўзи?\nХатни мен тоза қоғоз билан ўрадим-да, орасига ручка ҳам қўйиб, Гамихардага ирғитдим. У атрофга қараб, мендан бўлак ҳеч ким йўқлигига ишонч ҳосил қилгач, хатни илиб олиб ўқиди. Бир оғиз сўз айтмай ручкани олиб ёзди:\n«Шу дамдан бошлаб мен одамлар билан алоқани узаман. Ҳақиқатни кўрмайдиган, меҳнатни қадрламайдиган, инсон ҳаётини бир чақага олмайдиганлар билан бирга бўлишни истамайман. Мен одамларни яхши кўрардим, лекин энди уларни севмайман. Севмайман, чунки мен энди одам эмасман.\nМен инсон зотини унутаман, барчангизни унутаман.\nМенга қанақа хотин ҳақида гапираяпсан? Қанақа болалар? Анави соҳилда йиғлаб ўтирганларми? Ҳа, рост! Менинг хотиним, болаларим бор эди. Бу одам пайтимда эди. Ҳа, икки кун бурун одам эдим. Бугун мен балиқман ва энди мени сизлар билан боғлаб турган ҳеч нарса йўқ.\nМен шуни хоҳладим.\nСен, мен балиқман деяпсан, лекин ундай эмас. Биз сенинг одам эканлигингни биламиз. Сен ўтмишингдан қандай қилиб воз кечасан. Бунга ишониш қийин. Ҳар қанча уринма, балиқ бўлолмайсан.\nНима билан балиққа ўхшайсан? Сувда ўтиришинг биланми?\nЙўқ, сен балиқ эмассан, бўлолмайсан ҳам. Бу аҳмоқликдан бошқа нарса эмас. Яхшиси жамиятга, хотининг, болаларинг ёнига, ерга қайт! Қорнинг оч қолмадими?\n«Йўқ, оч эмасман. Ҳозирча, ҳарҳолда оч эмасман. Одамлар, хотин ва болаларга, ерга келсак, мен учун буларнинг ҳеч қайси бири мавжуд эмас. Мен барчани ва ҳамма нарсани тарк этдим.\nМен ҳатто қачонлардир одам бўлганманми, йўқми, эслолмайман.\nМен балиқман ва биласанми, балиқ бўлиш бирам яхшики... Бизнинг дунёмиз бутунлай бошқа. Сиз одамлар, бир-бирингизнинг жиғингизга тегавериб, адои тамом қиласизлар. Шунга қарамай, ўзингизни одам деб ҳисоблаш жуда ёқади. Бирортасига сен одам эмассан деб кўринг-чи, ўша ердаёқ ўлдириб қўя қолади. Кўпинча охиригача одам бўлиб қолиш жуда қийин. Лекин шундай яшашдан воз кечиш учун сиз кучни қайдан топасиз?\nНаҳотки сизлардан яна биронтангиз балиқ бўлишни хоҳламаган бўлса?\nБаъзан сиз қуш бўлишни орзу қилишингизни биламан. Бу эса сиз ҳам ўзингизнинг инсоний ҳаётингиздан қочиб қолишни хоҳлашингизни билдиради.\nШундай эмасми, а?\nБиз қуш бўлиб осмонга учиш ҳақида орзу қиларканмиз, бу инсонийлик қисматимиздан қочиб қолишимизни билдирмайди. Йўқ, асло, Айни шундай дамларда инсоний ҳаётимизни янада кучлироқ севамиз. Парвоз қилиш ҳақидаги орзуларимиз билан уни янада гўзал, янада эркин қилишга интиламиз.\nОдамлар бир-бирининг жиғига тегиб, адои тамом қилади, дебсан. Эҳтимол, сен ҳақдирсан. Бироқ фақат сен кундалик қийинчиликларга дош беролмадинг, биздан воз кечдинг. Ўз қалбингга қулоқ сол: инсон ҳаётининг қийинчиликлари туфайли одамлардан воз кечиб, уни унутиш, балиққа айланиш унга маъқулмикин?\nНима, балиқларнинг ўз қийинчиликлари йўқмикин?\nЎпқонлар балиқларни ўраб, чирпирак қилганида улар нега қуруқликка чиқмайдилар?\nБалиқлар бир-бирини емайдилар деб ўйлайсанми? Улар ҳозирча сендан қўрқаяптилар, эҳтимол, яқинингга сузиб келишга ботина олмаслар. Бу шунинг учунки, сен ҳозир улардан кучлисан. Лекин улар сенинг ожизлигингни сезишса борми, шунақаям талаб ташлашадики, фақат суякларинг қолади. Шундан кейин сен уларга «мен балиқман» деб истаганча бақир, фойдаси бўлмайди.\nМаслаҳатим шуки, сувдан тезроқ чиқ, акс ҳолда мен юқорида айтганим қисматдан қочиб қутулолмайсан.\nОдамлардан қочиш мумкин эмас. Мумкин эмас!\n«Сен атагандай мен Гамихарда эмас, балиқман. Гапни мана шундан бошлайлик. Ҳа, сен ҳақсан. Мен инсон ҳаётининг қийинчиликларига бардош беролмадим ва балиққа айландим. Xўш, бунинг нимаси ёмон?\nМен балиқ бўлишни истайман. Балиқ бўлишга ярамайманми? Нима қилибди,ҳеч бўлмаса ўз хоҳлаганим балиқ бўлиб ўламан-ку .\nМен ўлимдан қўрқмайман. Бу, сиз – одамлар, ўлимдан қўрқасизлар. Биз – балиқлар, қўрқмаймиз.\nЧунки жоннинг боши ҳам йўқ, охири ҳам.\nЭҳтимол, жоннинг боши ҳам, охири ҳам йўқдир. Лекин шуниси аниқки, жон инсон танасида яшар экан, балиқнинг жони бўлолмайди. Жон ҳар хил таналарга жойлашишга қодир. Тана моддийдир, модда шаклга эга, шакл эса вақтга бўйсунади. Демак, шакл вақт таъсирида парчаланмас экан, жон ўз маконини тарк этмайди.\nКейин инсон жони эҳтимол балиққа ўтар, лекин бу даргумон. Кўчиб ўтади ҳам дейлик. Унда бу аввалги жон бўлмайди, олдинги ҳамма нарса унутилган бўлади. Тўла унутиш эса, тамом демакдир. Бундан чиқадики, жон ўзи яшаётган тана билан биргаликда ўз ҳаётини тугаллайди. Ёхуд жон ўз ҳаётини давом эттирмоқда дейлик, у ҳолда жон хотирасини сақлаши керак. Агар инсон жони хотирасини сақласа, бу демак, у аввалгидек ўзининг инсон жони бўлиб қолади ва моддиюндан ташқарида инсон ҳаётини узайтиради.\nКўриб турганингдек, биринчи ҳол ҳам, иккинчи ҳол ҳам аниқ гувоҳлик берадики, сен балиқ бўлолмайсан.\nБу ўринда гап истакда эмас, моҳиятдадир. Битта сенга эмас, ҳаммага қийин. Баъзан одамга жуда ҳам қийин бўлади. Лекин агар бизнинг ҳар биримиз сенга ўхшаб Арагвининг сувига ўтириб олиб, ўзимизни балиқ деб таъкидлайверсак, бу нималарга олиб боришини ўйлашнинг ўзи даҳшат. Биз сувда ҳам бир-биримиз билан ит-мушук бўламиз, шунда сен қаёққа қочардинг? Орқангга қайт энди. Болаларинг қандай йиғлаётганини эшитмаяпсанми?\n«Жон ўзига маъқулини танлашга ҳақли. Буни рад этиб бўлмайди. Шуни яхши билингларки, менинг жоним одамлар билан бирга бўлишни хоҳламади. Шунинг учун ҳам менинг балиқ бўлишга ҳаққим бор. Сен жон аввал бўлиб ўтган ҳамма нарсани унутиши мумкинлигини айтаяпсан.\nШундай экан, мен ҳам одамларни унутаман. Бор гап шу.\n«Сен одамларни унутолмайсан. Сенинг қалбинг инсон қувончларини, қайғу аламларининг унутилмас дамларини ҳам абадий сақаб қолади. Сенинг қалбинг ёлғизликнинг ширин андуҳларини ҳам сақлаб қолади. Сенинг қалбинг инсон қўлларининг меҳр-мурувватини унутолмайди. Сенинг қалбинг оёқ босиб юрган ерини унутолмайди. Қалбингда ҳамиша қўрқув яшагусидир. Бу фанолик қўрқувидир. Сенинг қалбинг яна қанчадан-қанча нарсаларни унутмаслиги кераклигини ким билади дейсан.\nЭҳтимол, очлик сени одамларга қайтарар. Буни ҳам қалбинг узоқ вақт унутолмайди. Болаларинг сенга салом йўллашаяпти.\n«Одамларнинг қувонч ва ғам-андуҳларининг менга нима дахли бор. Ёлғизлик биз – балиқларга ҳам хосдир.\nXудо одамлардагидек балиқларда ҳам яшайди. Биз – балиқлар ҳам бир-биримизни севамиз. Сувни бизлар сиз ерни севгандан кўра кучлироқ севамиз. Ҳолбуки, ўша ерни ўзаро бўлиша олмай жиққамушцизлар.\nЙўқлик, фано қўрқуви? Бу қўрқув кимда йўқ ўзи?\nНақадар оч бўлмайин, мен одамлар орасига қайтмайман.\nБолалар? Қанақа болалар, эсимда йўқ...\nМен шу ерда, сувда фарзанд кўришга қарор қилдим. Мендан сизларда яна нима қолди? Ҳеч нарса. Ерни ҳам, унинг нозу неъматларини ҳам сизларга бердим, мени тинч қўйинглар. Ҳамма нарсани унутишимга халақит берманглар.\nУчинчи куни бутун қишлоқ аҳли яна Арагви бўйига тўпланди. Кимдир шошилинч чора кўришни, кимдир кутишни маслаҳат берди.\n– Сенга икки кун муҳлат бераман. Агар эсингни йиғиб олмасанг, сенга ҳайфсан беришга ва хўжаликдан бўшатишга мажбур бўламан. Одамларимни ишдан қолдираяпсан!– бақирди раис.\nУ бўлса парво ҳам қилмади, кар бўлиб қолганми, нима бало?\nЯна милиционер пайдо бўлди, ҳозир акт тузаман, деб дўқ қилди. Бунга жавобан у боши билан сувга шўнғиди. Бир неча бор шундай қилди.\nЎша тун сахий ой ерни жуда ёрқин ёритди. Одамлар ёшгина ялангоёқ қизчанинг сув четида туриб отасидан илтимос қилаётганини кўришди:\n– Ада, чиқа қолинг, адажон! Сиз сувдан чиқсангиз бўлди, адажон, мен бошқа ҳеч ҳам тўполон қилмайман. Илтимос, адажон, балиқ бўлманг, уйимизга келинг.\nУ гўдакнинг илтижоларига эътибор бермагач, қизча йиғлаганча қишлоққа қайтди. Айни ўшанда қишлоқдошларимнинг ғазаби қайнади. Улар йиғилишиб, мени чақиришди-да, унга қуйидагича хат ёзишни буюришди: Агар сен бундан буён сувдан чиқмайдиган бўлсанг, ўзимизнинг қадимги одатимизга кўра мосуво қиламиз.\n– Кераги йўқ, худо ҳаққи ундай қилманглар,– ялина бошлади унинг хотини,– раҳм қилинглар, тўхтаб туринглар, балки фикридан қайтар, шўрлик.\n– Яна бир кун кутамиз, кейин агар биз билан яшашни истамаса жамиятимиздан ҳайдаймиз,– деди кекса руҳоний менга қараб:– Эрталаб унга ёз: агар тушгача сувдан чиқмаса, халқни тўплайман ва жамоамиздан четлатамиз. На ер, на само одамнинг инсонлигидан воз кечганини эшитгани йўқ. Бу тангри иродасига шак келтиришдир. Одамлар устидан кулишни ким қўйди унга? Маслагидан қайтишга, муртад бўлишга ким ҳуқуқ берди?\nНега одамларни йўлдан уради? Бизлар унга ҳеч нарса бўлсак, худо устидан нега кулади? Агар бу Тангрининг иродаси бўлса, уни балиқ қилиб яратган бўларди. Инсонга қараганда балиқни яратиш осон-ку! Ё Xудо, бу кўрнамак мавжудотни нечун яратдинг?!\nКекса Мцара анча вақт бу муртад бошига маломат тошларини ёғдирди. Оломон жим туриб, эшитарди.\nЭрталаб менга топширилган мактубни ёздим:\nСен ўз ҳатти-ҳаракатинг билан халқни қаттиқ ҳақорат қилдинг. Ўзингнинг инсон бўлишни истамаслигинг билан одамларда ишончсизлик уйғотаяпсан. Одамларнинг бутун фикри-зикри беихтиёр сен билан бўлиб қолди. Одамларнинг бирданига сени унутиши, воз кечиши унчалик осон эмас. Жинни бўлганингда ҳам бошқа гап эди, ахир сен эс-ҳушинг жойида одамсан-ку!\nКеча тунда қизалоғинг сенга қанчалар ялинди. Бизни ташлаб кетманг, деб оҳу зор қилди! Бутун қишлоқ аҳлининг қизалоққа раҳми келиб кетди. Сен бўлсанг қизчангга бир оғиз сўз ҳам айтмадинг.\nXалқнинг сабр косаси тўлди ва сенга қуйидагиларни етказишни сўради: агар тушга қадар одамлар орасига қайтиб келмасанг, улар сени қишлоқдан ҳайдаб юборадилар. Уларни ҳам тушуниш керак: агар сен одамлар орасида яшашни истамасанг, уларнинг ҳам сен билан иши бўлмайди. Ахир уларнинг ҳам иззат-нафси бор. Наҳотки сен шундан ҳам қўрқмайсан? Одамлар сендан юз ўгирса, қаёққа борасан? Ахир, совуқ тушса барибир сувдан чиқишга мажбур бўласан ёки дарё билан бирга музламоқчисан?\nҲал қил... Сенда ҳали тушгача вақт бор.\n«Фаросатларингга балли-е! Ўйлаб-ўйлаб шуни топдингларми?\nОдамдан юз ўгириш – бу сизларнинг қўлингиздан келади. Бу сизларнинг синалган усулларингиз. Дарвоқе, бизларда, балиқларда бунақа қонун йўқ.\nМен сизларни рад этдим. Сизлар эса буни ҳақорат деб билдингиз. Қаранг-а, қанчалар ориятлисизлар. Сиз мени қўрқитмоқчи бўлаётган нарсанинг менга аҳамияти йўқ. Сизнинг қарорингиз ҳатто менга маъқул. У менга сизларни тезроқ унутишимга ёрдам беради. Майли, ёмон ўйламабсизлар. Ниҳоят мени тинч қўяр экансизлар-да!\nБалиқнинг жавоби ҳақишлоқларига ўқиб берилди. Ҳамма ташвишланиб, даҳшатга тушди.\nТуш пайти дякон Мцара қишлоқ ортидаги тепаликка чиқди. Бу ер жамоа йиғинларининг қадимий жойи эди. У гувоҳларнинг қатъий сукутида четлатиш маросимини ижро этди.\nГамихарда Арагви сувига танда қўйганидан бери бир ҳафта ўтди. Унинг болалари хат ёзинг, қайтиб келсин деб, жон-ҳолимга қўймайди. Унга нималар ёзмадим дейсиз, ҳеч нарса таъсир қилмаяпти. У ҳатто хатларимга жавоб бермай қўйди. Очлигидан тери билан суяги қолди, холос. Афтидан, сувдан чиқиш нияти йўққа ўхшайди.\nТунда момақалдироқ гумбирлаб, чақмоқ чақди, кейин жала қуйди.\n– Балки ёмғир уни сувдан чиқишга мажбур қилар,– дея умид қилишди қишлоқдагилар ва тун зулматини диққат билан кузата бошладилар.\nГамихарданинг хотини ва болалари дарё тошганидан қўрқиб: чиқа қол, сув кўпаймоқда,– деб жон-жаҳдлари билан ёлворардилар. У бўлса дарёнинг ўртасидаги каттакон тошга чиқиб ўтириб олди. Дарё кечаси билан шовқин солиб тошларни ағдар-тўнтар қиларди.\nЭрталаб товушлар шовқинидан уйғониб кетдим. Дарё тун бўйи жуда кўп дарахтлар, шох-шаббаларни оқизиб келган экан. Бутун қишлоқ аҳли қирғоққа кўчиб чиққан эди. Катта кишилар у дарахтдан-бу дарахтга югуришар, ўз белгиларини қўйишарди. Бири-биридан ўзишга ҳаракат қилишарди. Сал имиллаб қолдингми, бас, кимдир болтаси билан сен қўйган белгини чопиб ташлаб ўзиникини ёзарди. Тўсинларни гоҳ бири тортар, гоҳ иккинчиси, шу тариқа иш жанжалгача бориб етарди.\nМенинг эътиборимни тортиш учун Гамихарда лойқа сувдан бошини чиқариб бўйнини чўзди. У масхара қилгандай илжайиб менга қаради. Кейин менга хат ёзди:\n«Сен мени яна одамлар ёнига қайтиб кел, деб кўндиришга уринасанми?\nУлар шунга арзирмикин?\nҚара, одамларинг қанақа эканини кўриб қўй!\nМен унга жавоб қайтаролмадим. Ўша дақиқаларда менга одамларни оқлаш маънисиз бўлиб кўринди. Мен Гамихарда фикрига қўшилолмасдим. Йўқ ундай эмасди. Фақат ўша куни мен жуда кўнгилсиз воқеанинг гувоҳи бўлиб қолгандим: аёллар ҳам, эркаклар ҳам ажратмай ва кимлигига эътибор ҳам бермай, дарё соҳилга чиқариб ташлаган дов-дарахт қолдиқлари билан бир-бирини дўппослар, сўкишар, чинқиришар, кимдир тахлаб қўйган ўтинларни ташиб кетишарди. Кечга томон тинчиб қолишди ва бир-бирининг юзига қарай олмай, уй-уйига тарқалишди.\nКечаси яна момақалдироқ гумбурлади, тонг отгунча ҳавонинг авзойи очилмади.\nМенимча, ўша кечаси қишлоқда ҳеч ким ухламади.\nЭрталаб кўз ўнгимда ғалати манзара гавдаланди. Дарёнинг қир-ғоқларини лой-балчиқ қоплаган. Арагвининг суви қатрон каби қоп-қора бўлиб оқмоқда. Қирғоқда бир тўда одамлар, безовта, довдираб туришибди.\nЎша кеча яқиндагина талашиб-тортишиб тўпланиб, тахлаб қўйилган, дарахт, ўтин, шох-шаббаларни дарё ювиб кетибди. Бирорта чўп, пайраҳа ҳам қолмабди. Одамлар бошлари хам ҳолда туришарди. Кечаги муштлашувдан кейин бир-бирининг кўзларига қарашга уялишарди. У ер-бу ерда сув соҳилга улоқтириб ташлаган ўлик балиқлар кўзга ташланарди.\nФақат Гамихарда ҳеч қаерда кўринмасди. Xотини сочларини ёйганича суви қоп-қора Арагви бўйлаб югурар, болалари уввос солганича унинг кетидан чопишарди.\nУшбу бахциз ҳодиса жанжаллашган кишиларни ҳушига келтирди ва уларни яна бирлаштирди. Қайғу ҳаммани кечаги ранжу дилозорликларни унутишга мажбур этди. Одамлар йўқотган гўшаларини излаб, Арагвининг изидан тушдилар. Бу қора тўда тўлқинлари ҳурпайган жўшқин дарё ортидан шундай жон-жаҳдлари билан чопардиларки, беихтиёр ўйлаб қолдим:\n«Арзийди! Xудо ҳаққи, арзийди!» Ва ўрнимдан сакраб турдим-у, чохеликлар изидан югура кетдим.\n"http://www.kutubxona.com/wiki/index.php?title=Goderdzi_Choxeli._Baliqdan_maktub_(hikoya)_/_Kiril&oldid=14312" dan olindi


Тиббиётда ёлғонга рухсат борми?\nАссалому алайкум, Одилхон қори ака. Сизга саволим бор эди: бемор соғайиши учун унинг руҳий ҳолати муҳим ҳисобланади. Шунинг учун тиббиётда шифокор сири, шифокорнинг беморлар билан мулоқоти қоидалари бор. Шунга асосан шифокор беморга, унинг аҳволи оғир бўлса, текширув натижаларининг тўғрисини айтмай, меьёрга бироз яқинлаштириб, енгиллатиб айтиши, ёки касалини сир тутиши зарурат бўлса, аҳволингиз яхши, деб айтиши ёлғон ҳисобланмайдими? Шу ҳақида батафсил маълумот берсангиз, илтимос. Жавобингиз учун олдиндан раҳмат!\nАссалому алайкум. Кўпчилик ҳозир бировларнинг телефонини титкилашни яхши кўради. Биринчи навбатда, СМСларни ўқишга ошиқади. СМСларида шахсий мавзудаги хабарлар ҳам бўлиши мумкин. Саволим шундан иборат: агар бировнинг телефонини рухсатсиз титкиласа ёки хабарларини ўқиса, гуноҳкор бўлмайдими? Жавоб учун олдиндан раҳмат!\nБировга туҳмат қилган бўлса, бу гуноҳи кечирилиши мумкинми?\nЁлгиз аёлга туҳмат килинса кечириладими?


''Диний айби исботланмаган тутқун қийнаб ўлдирилган' - BBC O'zbek\n''Диний айби исботланмаган тутқун қийнаб ўлдирилган'\nImage caption Ўзбекистон қамоқхоналаридаги маҳкумларга шафқатсиз муносабат ҳақида бутун дунё билади.\nЎзбекистон Инсон ҳуқуқлари ҳимоячилари Ташаббус гуруҳи хабар қилишича, Ўзбекистон қамоқхонасидан диний айбловлар билан қамалган яна бир маҳбуснинг қийноқ излари кўриниб турган жасади Тошкент шаҳридаги оиласига қайтарилган.\n35 ёшли Самариддин Салоҳиддиновнинг жасади у тутқунликда ушлаб турилган Зарафшондаги жазони ижро этиш муассасасидан 21 октябр куни милиция карвони билан Тошкент шаҳрининг Шайҳонтоҳур туманидаги уйига олиб келинган.\nИнсон ҳақлари Ташаббус гуруҳига кўра, Ўзбекистонда бундан олдин ҳам кузатилганидек, маҳкум жасадини олиб келган милиция ходимлари майитни тезлик билан дафн этишни талаб қилиб, Самариддин Салоҳиддиновнинг оиласи аъзоларига босим қилганлар.\nСамариддин Салоҳиддиновнинг жасади 22 октябр куни "Зах Ариқ" қабристонига кўмишган, деб хабар қилади Ташаббус гуруҳи.\nЯқинлари бу ҳақда хабар беришганидан кейин Ўзбекистон Инсон ҳуқуқлари ҳимоячилари Ташаббус гуруҳи вакиллари марҳум хонадонида бўлишган.\nҚариндошлари маҳкумнинг шафқатсиз қийноқлар оқибатида вафот этганини тасдиқлашди, деб хабар қилади инсон ҳақлари гуруҳи.\nЯқинларининг айтишича, Самариддин Салоҳиддиновнинг қўл ва оёқлари синдирилган, боши шишиб кетган ва бадани эзиб ташланган.\nЎзбекистон Инсон ҳуқуқлари ҳимоячилари Ташаббус гуруҳи маълумотларига кўра, ҳар йили Ўзбекистондан касаллик ва қийноқлар туфайли 250 тагача маҳкум ҳаётдан кўз юмади ва мамлакат ҳокимияти бу ҳақдаги хабар қамоқхонадан ташқарига чиқмаслиги учун қўлларидан келган ҳамма ишни қиладилар.\nЯқинда Ўзбекистон ҳукумати БМТ Инсон ҳуқуқлари кенгаши олдида ҳисобот берди.\nҲисоботни тақдим қилган Ўзбекистон Инсон ҳуқуқлари Миллий маркази раҳбари Акмал Саидов мамлакатда қийноқлар мавжудлигини инкор этди.\nЖаноб Саидовни халқаро инсон ҳуқуқларини ҳимоя қилиш ташкилотлари "ҳар доимги уятсиз ёлғонини такрорлаганликда" айбладилар, Ўзбекистон ҳукуматини мамлакатга БМТнинг қийноқлар бўйича махсус маърузачисини киритмай келаётгани учун танқид қилдилар.\nУшбу ҳисобот муҳокамаси пайтида Ўзбекистонда диндор тутқунларга ҳаммадан ҳам кўра шафқатсиз муомала қилиниши яна бир бор таъкидланди.\nЎзбекистон Инсон ҳуқуқлари ҳимоячилари Ташаббус гуруҳи хабар қилишича, Самариддин Салоҳиддинов мактабни аъло баҳолар билан битириб, Тошкентдаги Ислом институтида таҳсил олган.\nИнститутни қизил диплом билан тугатган 1999 йили ноқонуний "Ҳизбут-таҳрир" диний фирқасига аъзоликда гумон қилиниб ҳибсга олинган.\nЎзбекистон Инсон ҳуқуқлари ҳимоячилари Ташаббус гуруҳи дастлабки тергов ва маҳкама пайтида айбланувчининг диний айбловлари исботланмагани, бироқ у шафқатсиз қийноқларгу тутилиб, айблов ҳужжатларига қўл қўйишга мажбурлангани ҳақида хабар қилади.\nУ 17 йиллик қамоқ жазосига ҳукм қилинган ва қамоқ муддатининг аксарини маҳкумларга ноинсоний муомаласи билан дунёга танилган "Жаслиқ" турмасида ўтаган.


Ригада ўтган "Шарқий ҳамкорлик" саммити якуний декларацияни қабул қилди\n18 май 2021, Тошкент вақти: 10:30\nРигада ўтган "Шарқий ҳамкорлик" саммитида иштирок этган Европа Иттифоқи расмийлари ҳамда лойиҳага аъзо давлдат президентлари.\nРигада икки кун давом этган “Шарқий ҳамкорлик” саммитида иштирок этиган томонлар айрим масалаларда турлича нуқтаи назарга эга бўлганига қарамай, жума куни якуний декларацияни қабул қилди.\nАввалроқ Арманистон ва Беларус Қрим аннекция қилингани тўғрисида гап борадиган ҳар қандай декларацияни имзолашдан бош тортишини билдиргани хабар қилинганди. Бироқ томонлар муросага келган ва декларацияда Арманистон ҳамда Белоруснинг Қрим масласидаги алоҳида позицияси ҳам айтиб ўтилган.\nДекларацияда Европа Иттифоқи Россия Қримни ва Севостополни ноқонуний равишда ўз ҳудудига қўшиб олган деган нуқтаи назарда собит экани яна бир бор таъкидланган.\nЕвропа кенгаши раиси Дональд Туск саммитдан сўнг журналистларга анжуманда қатнашган барча давлатлар Европа Иттифоқи билан виза режимини юмшатиш масаласида якдил фикрда эканини айтди. Айни пайтда “Шарқий ҳамкорлик” лойиҳасига аъзо бўлган олти давлат орасида фақат Молдовагина Европа Иттифоқи билан визасиз борди-келди қилади.\nЕвропа Иттифоқи томонидан 2009 йилда амалга киритилган “Шарқий ҳамкорлик” лойиҳасига Украина, Грузия, Молдова, Озарбайжон, Белорус ва Арманистон аъзо бўлган.


Нега супермаркетлардан кераксиз нарсаларни сотиб оламиз\n23 Fevral 11:24 / Published in Жамият\nҚандай қилиб биз супермаркетларда кераксиз нарсаларни сотиб олишга мажбур бўламиз\nБутун дунёда маркетинг тобора агрессивлашмоқда. Биз том маънода умуман керак бўлмаган нарсаларни сотиб олишга мажбур бўламиз. Бизнинг хоҳиш-истакларимиз фақат реклама таъсирида эмас, балки бошқарилади ва кўпинча шаклланади.\nДўконлар узоқ вақтдан бери бизнинг харидлар рўйхатимизга таъсир ўтказишга ҳаракат қилишади. Анъанавий савдо ва ёрқин маркетинг рисолалари ҳаммаси эмас. Ҳар куни чакана савдо тармоқлари бизни тобора кўпроқ нарсани сотиб олишга ишонтиришга ҳаракат қилмоқда ва буни англамаган истеъмолчилар янги ҳийла-найрангларга берилиб кетишади. Улар кўпроқ нарсани сотиб олишади, кўпроқ пул тўлашади ва кераксизларни ташлаб юборишади.\nТасодифий бўлмаган мусиқа\nДеярли ҳар бир дўконда фонда қандайдир мусиқа бор. Ижрочини аниқлаш қийин, чунки булар жадвалларнинг юқори қаторларидан эмас. Ҳар бир тармоқ ўз плейлистига эга, у харидорни ортиқча чалғитмаслиги учун, балки уни ёқимли кайфиятда ўтказиш учун мўлжалланган. Раҳат қониқарли одам кўпроқ нарсани сотиб олади.\nЖуда катта аравалар\nКичик саватларнинг этишмаслиги ёки уларнинг этарли эмаслиги тасодиф эмас. Дўконнинг кириш қисмида кутиб турган ғилдираклардаги кўпроқ аравачалар савдогарлар нуқтаи назаридан камида бир нечта афзалликларга эга: уларни қўлда олиб юришнинг ҳожати йуқ, шунинг учун харид қилиш жараёни янада ёқимли бўлиб, энг муҳими, улар кўпроқ товарларга мос келиши мумкин.\nЁлғон нархлари ёрлиқлари\nСариқ ёки қизил нарх ёрлиғи дарҳол эътиборни тортади ва жуда кўп нарсаларга ишора қилади. Баъзан сиз ҳақиқатан ҳам яхши чегирмаларни топишингиз мумкин, лекин кўпинча асл нарх кўрсатилмайди. Нима учун? У йуқлиги сабабли, у ўзгармади.\nКириш жойидаги реклама рисолалари\nБу энг нозик психологик ҳийла-найранг бўлмаслиги мумкин, лекин энг муҳими, у ишлайди. Анъанавий қоғоз буклетлар, умумий компютерлаштиришга қарамай, уларнинг содиқ мухлисларига эга. Бир неча ўнлаб ёки ўнлаб саҳифаларда харидор уйда керак бўлиши мумкин бўлган ҳамма нарсани, шу жумладан тўсатдан эслаб қолган нарсаларни топади.\nБизнинг барча сезги органларимиз қарор қабул қилишда ёрдам бериши узоқ вақтдан бери маълум. Дўконда биз товарларни текшириб кўрамиз, тегизамиз, баъзида ҳид ва таъмга эгамиз. Бироқ, дўконларда сиз тез-тез ҳақиқий нон ёки янги майдаланган қаҳванинг ҳидини эмас, балки сунъий ароматлар сепасиз.\nСавдогарлар харидор биринчи навбатда қаерни қидираётганини ва қандай қилиб ўзига хос нигоҳини сақлаш кераклигини билишади. Кўпинча, биз кўз даражасида жойлашган маҳсулотларни сотиб оламиз, шунда тасодифий товарлар йуқ. Ишлаб чиқарувчилар кўпинча «обрўли» токчадаги жой учун қўшимча пул тўлайдилар.\nИккинчи товар бепул\nОдамлар ушбу турдаги акцияларни яхши кўришади, чунки улар ўз ҳаётларида энг яхши битимни тузишди, тизимни деярли алдашди деб ўйлашади. Бироқ, ким кимни алдаганлиги ҳақида ўйлаш керак. Баъзан нархлар ҳақиқатан ҳам пасаяди, аммо бундан ташқари, яхши келишув умуман бўлмаслиги мумкин. Биринчи маҳсулот нархини анча олдин кўтариш кифоя ва дўкон зарар кўрмайди.\nИлгари, уларнинг сони жуда кўп эди, бундай ҳисоблагич супермаркетнинг деярли ҳар бир бўлимида жойлашган эди. Бир колбаса ёки бир қошиқ маёнезни истеъмол қилгандан сўнг, кўпчилик ушбу маҳсулотни сотиб олиш мажбуриятини ҳис қилади. Ва қиз жуда ёқимли эди…\nБиз нарх ёрлиғи маҳсулот жойлашган битта токчада, яъни тўғридан-тўғри унинг тагида жойлашганлигига одатланиб қолганмиз. Бироқ, баъзида у сирли равишда юқоридаги токчага силжийди. Маҳсулот остида биз анча паст нархни топамиз, аммо бу бутунлай бошқа маҳсулотга тегишли.\nЭнг муҳим нарса охирида\nКатта дўконда сиз асосий маҳсулотларни топиш учун кўп юришингиз керак: кўпинча харидорларга керак бўлган сут ва нон маҳсулотлари бўлимлари кириш жойидан узоқда жойлашган. Бу, албатта, тасодифий эмас, чунки харидор йулда бошқа нарсага қизиқиши мумкин.\nКутилмаган қайта ташкил этиш\nСиз ўзингизнинг севимли дўконингизда ҳатто кўзингизни юмган ҳолда ҳам харид қилишингиз мумкин: биз ҳамма нарсани қаерда жойлашганлигини яхши биламиз, бу нафақат вақтни, балки пулни ҳам тежашга имкон беради. Аммо бир вақтнинг ўзида барча товарлар янги жойларда, биз чалкашликлардан то жавонга югурамиз ва режаларга киритилмаган нарсаларни сотиб оламиз.\nРафларнинг учларида жуда кўп бўш жой мавжуд, шунда у эрда реклама рисолалари ва реклама тахталаридан товарларнинг бутун пирамидаларини топишингиз мумкин. Гап баъзи махсус чегирмалар ҳақида кетаётгани тушунилади. Агар нарх аслида юқорироқ бўлса ҳам, биз кўпинча бу ҳийла-найрангга дуч келамиз.\nМижозлар картаси ҳамма нарса эмас. Бошқа содиқлик дастурлари ҳам жуда машҳур бўлиб, улар қуйидаги принтсипга мувофиқ тузилган: иложи борича кўпроқ нарсани сотиб олинг, стикер олинг, кейингиларига қайтиб келинг. Кўпинча, аллақачон кассада, биз керакли миқдорни олиш учун яна бир нарса сотиб олишга қарор қиламиз. Кейинчалик, биз бутун акцияни унутамиз ёки керакли миқдордаги балларни йиғишга вақтимиз йуқ.\nЧиқиш учун навбат\nБаъзида кадрлар этишмаслиги туфайли навбат пайдо бўлади, аммо йирик занжирли супермаркетларда уларнинг пайдо бўлиши сабаби бошқача бўлиши мумкин. Харидорни кечиктириш керак, дўкондан тезда чиқиб кетишига йул қўймаслик керак. Навбатда туриб, у бошқа конфет барини, бош оғриғига қарши дориларни ёки болалар учун китобни олиб кетиши мумкин.\nTagged under: КЕРАКСИЗ НАРСАЛАР, МАРКЕТИНГ, МАРКЕТОЛОГ, САВДО, СУПЕРМАРКЕТ\nИнглиз тилидаги муҳаббат сўзлар билан инсталляция ўзгартирилди


Олий Мажлис Қонунчилик палатаси Инновацион ривожланиш, ахборот сиёсати ва ахборот технологялари масалалари қўмитасининг ташаббуси билан “Масофавий тиббий хизматларни тақдим этишнинг ташкилий-ҳуқуқий тизими асосларини яратиш” мавзусида семинар ўтказилди.\nУнда Олий Мажлис Қонунчилик палатаси депутатлари, Соғликни сақлаш вазирлиги ва унинг тузилмасида фаолият юритаётган бир қатор ташкилотлар ҳамда Ахборот технологиялари ва коммуникацияларини ривожлантириш вазирлигининг раҳбар-ходимлари иштирок этишди.\nСеминардан кўзланган мақсад глобал пандемия муносабати билан соғлиқни сақлаш тизимида яратилган масофавий тиббий хизматларни, хусусан телемедицина тизимини тақдим этишнинг ҳуқуқий асосларини ва амалиётини мустаҳкамлаш, шунингдек халқимизга узоқ хизмат қилиш мақсадида унинг келажакдаги фаолияти учун қулай шарт-шароитлар яратиш масалаларини кўриб чиқишдан иборат.\nТаъкидланганидек, юртимизда аҳолига кўрсатилаётган тиббий ёрдам сифатини янги босқичга кўтариш, илғор хорижий тажрибага асосланган даволаш технологиялари ва рақамлаштириш имкониятларидан кенг фойдаланиш бугунги куннинг долзарб мавзуларидан бири саналади. Қолаверса, оҳирги йиллардаги глобал пандемия шароити соғлиқни сақлаш соҳасида масофавий тиббий хизматларни, хусусан телемедицина тизимини тақдим этишнинг муҳим аҳамиятини намоён қилмоқда. Шундай шароитда масофавий тиббий хизматлар ва телемедицина тизимининг ҳуқуқий асослари ва амалиётини мустаҳкамлаш устувор вазифа бўлиб қолмоқда.\nЎзбекистон Республикаси Соғликни сақлаш вазирининг ўринбосари Собиров Улуғбек таъкидлашича, сўнгги бир йил мобайнида Республика ихтисослаштирилган илмий амалий тиббиёт марказларининг сони 175 тадан 224 тага етказилган. Натижада вилоятларнинг чекка ҳудудлари билан алоқа ўрнатиб, шифокорлар беморларга ўз маслаҳатларини бериш имконияти пайдо бўлмоқда. Шунинг билан бирга жорий йилда марказлар томонидан телемедицина тизими орқали 11 046 марта онлайн маслаҳатлар ташкил қилинган, 46 153 нафар беморлар консултация қилинган, 3 412 нафар онлайн консилиумлар, 493 та семинар, 689 та онлайн мастер класслар ташкил қилинган.\nСеминарда Ўзбекистон Республикаси Республикаси Ахборот технологиялари ва коммуникацияларини ривожлантириш вазирининг биринчи ўринбосари Пекос Олег ҳам маъруза билан чиқиш қилиб, соҳанинг ташкилий-техник ҳолати ва мавжуд камчиликлари тўғрисида ахборот бериб ўтди.\nҚайд этилишича, “Рақамли Ўзбекистон-2030” доирасида Соғликни сақлаш вазирлиги билан ҳамкорликда тиббиёт тизимида компьютер технологияларига бўлган эҳтиёж ўрганиб чиқилган. Ўрганиш натижаларига кўра, 2400 та компьютер, 333 та принтер, 200 та телевизор, 375 та кўп функцияли принтерларни харид қилиш зарурлиги аниқланган. Бугунги кунда мазкур эҳтиёжларни қаноатлантириш мақсадида вазирлик томонидан тендер эълон қилинган. Қолаверса, вазирлик 3502 та соғлиқни сақлаш тизими объектларига 2000 км дан ортиқ оптик толали Интернет линиялари тортилган. Бироқ, масофавий тиббий хизматларни тақдим этишни юқори даражада бажаришда баъзи камчиликлар мавжуд. Авваламбор, оптик толали Интернет линиялари тортилган бўлса-да, мазкур объектларда компьютер техникалари ва улардан эркин фойдалана оладиган кадрлар мавжуд эмас.\nСеминарда депутатлар тақдим этилаётган масофавий тиббий хизматларнинг сифатини яхшилиш, йўл қўйилган камчиликларни бартараф этишга қаратилган қатор таклифлар бердилар.


“Регистон”га, ошга марҳамат!\nЎзбек миллий таомларининг нафақат юртимиз ва Марказий Осиёда, балки бутун дунёда ўз ўрни бор. Биргина паловимизнинг мазасини татиб кўриш учун кишилар қанча масофаларни босиб ўтишади. “Регистон” тамаддихонаси Шимкент шаҳридаги Майли Қўжа кўчаси 87-уйда жойлашган. Дид билан безатилган дастурхон атрофида қизғин гурунг бошланди. Регистон – “қалъа” деган маънони билдираркан. Амир Темур давридан тарихга муҳрланиб қолган Регистондан келиб чиқиб, тиниб-тинчимаган тадбиркорлар шаҳримизда ҳам мана шундай тамаддихона очишибди.\nСамарқандча ошни сузиб келган, 35 йиллик тажрибага эга ошпаз Нормаҳаммад Аҳадов унинг қандай тайёрланишини айтиб берди. Ошнинг бу тури зиғир ёғидан тайёрланаркан, шу сабабли, яхши ҳазм бўлади. Пиёз зиғир ёғида қовурилади. Устидан гўшт солиниб, аралаштирилади. Кейин сариқ сабзи тўғралиб, у ҳам қовурилиб, қайнатилади. Майиз, зира қўшилади. Паловхонтўра дамланиб, тайёр ҳолига етказилганда лаганга аввал гуруч, устидан сабзи, сўнг гўшт солинади ва бедана тухуми ҳамда иштаҳани янада очиш учун қалампир бўлаги солиниб, дастурхонга тортилади.\nОшпазлар тамаддихонанинг махсус таоми "Регистон"ни ҳам келтиришди.\nЁш ошпаз Раҳмон Бобомуродов ушбу таомнинг тайёрланиш жараёнини гапириб берди. Тандирда дудланган қўй гўшти, сувда пиширилган ҳасип, доғланган ёғда қизартириб қовурилиб, буғда димланган товуқ гўшти, кабоб, димланган мол гўшти, ёғда қизартириб қовурилган картошка, котлет – мана шуларнинг ҳаммаси лаганга солиниб, аралаштирилиб, зиравор ва кўкатлар билан безатилгач, помидор ва бодринг турли шаклда қирқилиб, сизга ҳавола этилади.\nМиллий либосларда меҳмонлар кўнглидан жой олиб, хушмуомалалик билан ўзбек миллий ҳамда шарқ таомларини шимкентликларга тортиқ қилиб келаётган ошпазларга ишларида муваффақият тилаб, хайрлашдик.\nД. САЪДУЛЛАЕВА, 2018-11-27, 11:02 228


Зеленский Индонезияда бўлиб ўтадиган G20 саммитига таклиф қилинди – Bugun.uz\nЖаҳон, Сиёсат - 8:44 · 29.04.2022\nЗеленский Индонезияда бўлиб ўтадиган G20 саммитига таклиф қилинди\nУкраина президенти Владимир Зеленский Индонезия президенти Жоко Видодо уни 2022 йилги G20 («Катта йигирмалик») саммитига таклиф қилганини айтди. Бу ҳақда «UPI» хабар берди.\nЗеленский Twitter’да 2022 йилги G20 саммитига раислик қилаётган Видодо билан гаплашганини ёзган. У ноябрь ойи ўрталарида Индонезиянинг Бали шаҳрида бўлиб ўтадиган дунё етакчиларининг учрашувига таклиф қилганини айтиб, бунинг учун миннатдорчилик билдирган.\nАввалроқ Путиннинг Украина бўйича режалари маълум қилинганди. Шунингдек, Зеленский Россия билан имзоланадиган тинчлик шартномаси қандай бўлиши мумкинлигини айтган.


Тошкентдаги аксарият мактабларда ота-оналардан ноқонуний пул йиғилгани маълум бўлди\nТошкент шаҳридаги аксар умумтаълим мактабларининг директорлари ўзбошимчалик қилиб, ўқувчиларнинг ота-оналаридан пул йиғган. Халқ таълими вазири пойтахт ХТББ бошлиғидан мазкур ҳолатга чек қўйишни сўради.\nТошкентдаги мактаб директорларининг аксарияти ўзбошимчалик билан мактабга турли хилдаги турникетлар ва кузатув камералари ўрнатмоқда.\nДиректорлар бунинг учун ўқувчиларнинг ота-оналаридан ноқонуний равишда пул йиғишмоқда.\nХалқ таълими вазири Шерзод Шерматовнинг Тошкент шаҳар халқ таълими бош бошқармаси бошлиғига юборган хатида шу ҳақда сўз боради. Вазир 24 октябрь кунги хатида пойтахт ХТББ раҳбари А.Мамажоновдан мазкур ҳолатга барҳам беришни сўраган.\n«Мавжуд маълумотлар шуни кўрсатмоқдаки, Тошкент шаҳридаги аксарият умумтаълим мактаблари директорлари томонидан ўзбошимчалик қилиниб, мактаб кузатув кенгаши аъзолари ва ота-оналар фикрларини чалғитган ҳолда, ноқонуний пул йиғимлари билан шуғулланиб, турли хилдаги турникетлар ҳамда кузатув камералари ўрнатилмоқда», – дейилади Kun.uz ихтиёридаги расмий мактубда.\nУнда айтилишича, шу йил 23 августда бўлиб ўтган президент видеоселекторида берилган топшириққа мувофиқ, Тошкент шаҳридаги умумтаълим мактабларида тажриба-синов тариқасида ўқувчилар давоматини назорат қилишнинг электрон тизимини яратиш ишлари бошланган. Ушбу йўналишда хусусий сектор инвестициялари жалб қилинган.\n«Тошкент шаҳар халқ таълими бош бошқармаси тасарруфига кирувчи таълим муассасаларида ноқонуний равишда турникетлар ва кузатув камералари ўрнатиш ниқоби остида ота-оналардан пул йиғишларни тўхтатишингизни сўрайман», – деб қайд этган вазир ўз хатида.\nШерзод Шерматовнинг мактубида ота-оналардан ноқонуний пул йиғган мактаб директорларига чора кўрилиши масаласига тўхталиб ўтилмаган.\nТанқиддан сўнг: Ургутдаги мактабда болалар совқотмайдиган бўлди\nНодавлат таълим муассасалари ўқувчилари ва ходимлари киядиган кийимлар назоратга олиниши кутиляпти


Ғафур Ғулом номидаги кўкрак нишони билан кимлар биринчилардан бўлиб мукофотланди? - Халқ сўзи\n18:06 12 Сентябр 2020 Жамият\nФото: “Xalq soʻzi Online” \nЁшларнинг маънавий дунёсини бойитиш, мутолаага ошно этиш ва адабиётга ҳурматини ошириш мақсадида Тошкент давлат юридик университети Ғафур Ғулом номидаги кўкрак нишонини таъсис этган эди. Куни кеча мукофот илк бор тантанали тарзда ўз эгаларига топширилди.\nТДЮУ Жамоатчилик ва ОАВ билан алоқалар бўлими хабарига кўра, кўкрак нишони билан биринчилардан бўлиб Ғафур Ғулом уй-музейи директори Олмос Аҳмедова ҳамда муассасанинг илмий ходими Лутфулла Илҳомжонов тақдирланди.\nАдиблар хиёбонида ўтказилган тадбирда ТДЮУ раҳбар ходимлари ва профессор-ўқитувчилари, адабиётшунос олимлар, талабалар иштирок этди. Меҳмонлар Ғафур Ғулом ҳайкали пойида тўпланиб, улуғ адиб хотирасига ҳурмат бажо келтирди. Шоирнинг адабий мероси ва ибратли ҳаёт йўлини чуқур ўрганишга доир фикрлар билдирилди.\nҒафур Ғулом ижодини кенг тарғиб этиш ҳамда хотирасини абадийлаштириш бўйича Тошкент давлат юридик университети томонидан қилинаётган ишлар алоҳида эътироф этилди. Жумладан, олийгоҳда Ғафур Ғулом хонаси ташкил этилмоқда. gafurgulommerosi.uz сайти ишга туширилди. Тез орада адиб ҳақида ҳужжатли фильм суратга олиниб, унинг шу кунгача эълон қилинмаган асарларидан иборат тўплам нашр этилади.\nТошкент давлат юридик университети ва Ғафур Ғулом уй-музейи ўртасида меморандум имзолангани ҳам ўзига хос воқеликдир. Унга кўра, университет муассасани оталиққа олди. Айни вақтда ҳамкорликда уй-музейнинг 3D форматидаги кўринишини яратиш устида иш олиб борилмоқда.\n«Бундай ташаббус Ғафур Ғуломни жаҳон узра танитишга ёрдам беради, Юртимизда отамнинг ижодига юксак эътибор қаратилаётганидан бағоятда хурсандман. Бугун кўксимга тақилган Ғафур Ғулом номидаги кўкрак нишони қалбимни фахрга тўлдирди. Эзгу саъй-ҳаракатлари учун Тошкент давлат юридик университети жамоасига самимий миннатдорлик билдираман», — дейди Олмос Аҳмедова.\nҒафур Ғулом номидаги кўкрак нишони билан ўқиш ва ижодда фаол талабалар ҳамда ТДЮУ профессор-ўқитувчилари тақдирланади. Истисно тариқасида мукофот ҳамкор ташкилотлар вакилларига ҳам берилиши мумкин. Кўкрак нишони соҳиблари учун базавий ҳисоблашнинг уч баравари миқдорида пул мукофоти кўзда тутилган.


С начала работы biznes-daily.uz 6 437 404\nИнкотермс – бу ташқи савдода кенг ишлатиладиган савдо атамаларини изоҳлаб берувчи халқаро қоидалар йиғиндиси. Халқаро савдо атамалари, олдиндан келишиб олинган савдо-сотиқ шартномаларининг стандарт шартларидир. Улар халқаро савдо палатаси томонидан тузилган бўлиб, стандарт савдо-сотиқ шартномаларида фойдаланилади.\nIncoterms® - Халқаро савдо палатаси (International Chamber of Commerce, ICC) томонидан рўйхатга олинган савдо маркаси. Инкотермс-2010 расмий матнига муаллифлик ҳуқуқи ХСП ва унинг турли мамлакатлардаги миллий қўмиталарига тегишлидир.\nИлк марта Инкотермс қоидалари Халқаро савдо палатаси томонидан 1936 йилда ишлаб чиқилган. Маҳаллий ҳуқуқий нормалар билан тартибга солинадиган соҳа учун мутлақо янги концепцияни тақдим этган, қоидалар халқаро бизнес хамжамиятида шов-шувга сабаб бўлди, жаҳон савдо амалиётида долзарб ва муҳим янгиликка айланди.\nИнкотермс қоидалари мунтазам, амалда ҳар 10 йилда, халқаро савдо ва глобаллашув ўсиши шароитида замон талабларига жавоб бериш учун қайтадан кўриб чиқилади. Шу тариқа, 1953, 1967, 1976, 1980, 1990 ва 2000 йилларда ҳужжатларнинг асосий тўпламига тузатишлар, қўшимчалар киритилган.\n2011 йил 1 январдан бошлаб Халқаро савдо палатаси - Жаҳон бизнес ташкилоти (International Chamber of Commerce, ICC) томонидан ишлаб чиқилган Инкотермс-2010 (Incoterms-2010) нинг янги таҳрири кучга кирди.\nИнкотермснинг амал қилиш соҳаси олди-сотди шартномаси бўйича тарафларнинг товарларни етказиб бериш (етказиб бериш шартлари) бобида ҳуқуқ ва мажбуриятларига татбиқ этилади. Улар халқаро савдо шартномаларининг муҳим элементи ҳисобланади, бугунги кунда ТИФ ва халқаро савдо уларсиз буткул бошқача амалга оширилган бўлар эди. Инкотермс атамалари товарларни сотувчидан ҳаридорга етказишдаги чиқимлар ва ҳатарларни тавсифлайди, шунингдек юк ортиш-тушириш ишлари, товарларни ташиш, уларни суғурталаш ва божхонада тозалаш бўйича тарафларнинг мажбуриятларини тартибга солади.\nЯнги версиянинг ҳусусиятлари\nҚоидаларнинг навбатдаги қайтадан кўрилишига Инкотермс атамаларини янада аниқроқ ва равшанроқ таърифлаш мақсади кўйилгани сабаб бўлди. Инкотермс-2010 қоидалари 2000 йилда қоидаларнинг охирги таҳрири чиқарилганидан кейин шаклланган халқаро савдони ривожлантиришнинг ҳозирги тамойилларини акс эттиради. Улар орасида 2001 йил 11 сентябрь воқеаларидан кейин янада долзарб тус олган ташишларнинг хавфсизлиги, шунингдек тижорат битимларини тузаётганда электрон воситалардан фойдаланишни кенгайтириш масаласи бор.\nИнкотермс қоидаларининг 2010 йил таҳриридаги янги версияси бир қатор муҳим ўзгартиришлар ва янгиликларни ўз ичига олади. Таркибига кўра у транспортнинг хар қандай турларида ҳамда денгиз орқали ва ички сувларда ташиш чоғида фойдаланиладиган атамаларнинг икки гуруҳидан иборат (Инкотермс-2000да 4 гуруҳ бор эди). Бундан ташқари, улар миқдори 13 атамадан 11 атамага қисқарди, бунинг устига уларнинг иккитаси мутлақо янги атамалар: DAT (терминалда етказиб беришлар) ва DAP (пунктда етказиб беришлар).\nИнкотермс-2010да ҳар бир атамага унинг маъносига қисқача тушунтириш берилган, бу эса кўпинча етарлича ҳуқуқий билимларга эга бўлмаган тадбиркорларга шартномалар тузаётганда хатоларга йўл қўймаслик ва керакли атамани танлаш имконини беради. Қоидаларнинг янги версиясида FOB, CFR ва CIF атамаларига қўшимчалар киритилган.\nИнкотермс-2010 қоидаларини қўллаш соҳасининг янада кенгайгани уларнинг шубҳасиз афзаллигидир. 2010 йил версияси ушбу қоидаларни бир давлат ёки ЕИ ва МДҲ сингари интеграция бирлашмалари доирасида халқаро ва ички савдода қўллаш имконини беради.\nЮкларни терминалда сақлаш чиқимларини тўлаш учун масъул тарафни белгилашда ҳам вазиятни тузатишга ва аниқлик киритишга йўналтирилган тузатишлар киритилди.\nСотувчи товарларни келишилган жойга етказиб беришни ташкил қилиши ва хаққини тўлаши керак бўлганда (CIP, CPT, CFR, CIF, DAT, DAP), терминалда сақлаганлик учун чиқимларни тўлаш мажбурияти товарлар учун шартнома баҳосининг бир қисми сифатида ҳаридорга ўтиши мумкин. Шундай бўлса-да, баъзи ҳолларда иккиёқлама тўлов юзага келган – сотувчи ҳам терминалга сақлаганлик учун хақ тўлаши керак бўлган.\nИнкотермс-2010 қоидаларини 4 гуруҳга бўлишимиз мумкин. Хар бир атама 3 та ҳарфдан иборат бўлиб, биринчи ҳарфи мажбурият ва ҳатарларнинг сотувчидан ҳаридорга ўтадиган нуқтасини кўрасатади.\nИНКОТЕРМС-2010 атамаларининг тўлиқ рўйхати\nЕ гуруҳи (юклаб жўнатиш)\nТранспортнинг исталган турида ташиш.\nEXW EX Works (...named place) - Франко - завод (...жой номи)\nF гуруҳи (асосий ташиш хақини сотувчи тўламаган)\nДенгиз орқали ва ички сувларда ташишлар.\nFCA Free Carrier (... named place) - Франко - ташувчи (...тайинланган жой номи)\nFAS Free Alongside Ship (... named port of shipment) - Кема борти бўйлаб франко (...юклаб жўнатиш порти номи)\nFOB Free On Board (... named port of shipment) - Франко - борт (...юклаб жўнатиш порти номи)\nС гуруҳи (асосий ташиш хақини сотувчи тўлаган)\nCFR Cost and Freight (... named port of destination) - қиймат ва фрахт (...тайинланган порт номи)\nCIP Carriage and Insurance Paid Тo (... named place of destination) - Фрахт/ташиш ва суғурта хақи ...гача (...тайинланган пункт номи) тўланган\nCIF Cost, Insurance and Freight (... named port of destination) - қиймат, суғурта ва фрахт (...тайинланган порт номи)\nCPТ Carriage Paid To (... named place of destination) - Фрахт/ташиш хақи ...гача (...тайинланган пункт номи) тўланган\nD гуруҳи (етказиб бериш)\nDAT Delivered At Terminal (... named terminal of destination) - Терминалда (...терминал номи) етказиб бериш\nDAP Delivered At Piont (... named point of destination) - Пунктда (...пункт номи) етказиб бериш\nDDP Delivered Duty Paid (... named place of destination) - Бож тўлаган ҳолда (...тайинланган жой номи) етказиб бериш\nҲар бир атама 10 та бўлим – Сотувчининг ва Ҳаридорнинг мажбуриятларидан иборат:\nА1. Сотувчининг умумий мажбуриятлари\nБ1. Ҳаридорнинг умумий мажбуриятлари\nА2. Лицензия, гувоҳнома, хавфсизлик назорати ва бошқа расимятчиликлар\nБ2. Лицензия, гувоҳнома, хавфсизлик назорати ва бошқа расимятчиликлар\nА3. Ташиш ва суғурта шартномалари\nБ3. Ташиш ва суғурта шартномалари\nА4. Етказиб бериш\nБ4. Қабул қилиш\nА5. Хатарларнинг ўтиши\nБ5. Хатарларнинг ўтиши\nА6. Ҳаражатларинг бўлиниши\nБ6. Ҳаражатларинг бўлиниши\nА7. Ҳаридорга хабар бериш\nБ7. Сотувчига хабар бериш\nА8. Етказиш ҳужжатлари\nБ8. Етказилганлик исботи\nБ9. Товарни текшириб олиш\nА10. Маълумот олишга кўмак бериш ва боғлиқ ҳаражатлар\nБ10. Маълумот олишга кўмак бериш ва боғлиқ ҳаражатлар\nИнкотермс-2010 товарнинг хавфсиз етказилишини назоратини амалга ошириш бўйича ҳаридор ва сотувчи орасидаги мажбуриятларни тақсимлаб беради. Инкотермс-2010 товарни юклаш/тушириш ва битта хизмат турига икки карра ҳаражат бўлишининг олдини олишга қаратилган.\nИНКОТЕРМС–2010 нинг кулай ва тушунарли суратига эътиборингизни қаратмоқчимиз.\nИнкотермс 2010 ишлатиладиган иборалар:\nЮк ташувчи: ташиш шартномаси тузилган томон.\nБожхона расмиятчилиги: Барча божхона қоидалари сақланиши шарт бўлган божхона талаблари.\nЕтказиб бериш: бу тушунча, йўқотиш ва зарарлар, хатарлар сотувчидан ҳаридорга ўтадиган жойни англатади.\nЕтказиш ҳужжатлари: Етказиб берилганлини тасдиқлашда фойдаланадиган ҳужжат.\nЭлектрон ёзувлар ва тартиби: Савдо айланмаси иштирокчилари томонидан анъанавий “қоғоз” ҳужжатлар билан бир қаторда уларнинг электрон эквивалентларидан фойдаланиш.\nТоварни қадоқлаш: юкни ташишга лаёқатлигини таъминлайдиган ва шартнома шартларига мос тушунча.


Британиялик энг ёш худкуш ҳужумчи - BBC O'zbek\nБританиялик энг ёш худкуш ҳужумчи\nИроқдаги ҳужумлардан бирини амалга оширган шахс 17 ёшли британиялик ўсмир эканлиги хабар берилган.\nТалҳа Асмал Ироқнинг Баижи шаҳри жанубида жойлашган нефтни қайта ишлаш корхонаси яқинида ўзини портлатиб юборган.\nИжтимоий тармоқларда берилаётган хабарларга кўра, ўзига Абу Юсуф ал-Бритони дея ном олган Асмал Исломий Давлат номидан амал қилган.\nУнинг оиласи ҳодисадан "даҳшатга тушганлиги"ни билдирган. Оиласи номидан чиқарилган баёнотда айтилишича, " Талҳа мулойим ва хушмуомала ўсмир бўлган. Лекин кўринишича, унинг ёшлиги ва соддалигидан фойдаланиб, Интернет тўри ортида яширинган шахслар уни нишонга олишган".\nТалҳа Асмал Британиянинг Дюсбери шаҳридан бўлган.\nБи-би-си таҳлилчиси Том Саймоннинг айтишича, Сурия ва Ироққа йўл олаётган ёшлар Британиядаги терроризмга қарши курашнинг энг катта муаммоларидан бири бўлиб қолмоқда.\nРасмийларга кўра, ҳозирга қадар 700 га яқин Британия фуқароси хорижга "жиҳод учун" йўл олганлар ва улардан аксари ўз келиб чиқишларини билдириб қўйиш учун ал-Бритони номини олганлар. Улардан ярми мамлакатга қайтиб, бу ерда ҳужумлар режалаштирилаётган бўлиши мумкинлиги хавфини келтириб чиқармоқдалар.\nБи-би-си тадқиқотларига кўра, уруш ҳудуларида ҳануз 30 дан 50 ка қадар британииялик бор.\nДюсбери шаҳридан собиқ парламент аъзоси ва Талҳа Асмал оиласининг дўсти Шоҳид Маликнинг айтишича, "худкушлик ҳужумидан авал олинган суратда Талҳанинг ўта осойишта эканлиги ҳайратланарлидир".\n"Ўта хотиржам кўринади. Бу Исломий Давлат дея аталувчи ёвуз кучнинг ёлловчилари Талҳа каби ёшлар онгини заҳарлашда не қадар муваффақиятга эришаётганликлари далилидир".